Nak Tukar Skincare Ada Caranya, Bukan Terus Tukar Dan Guna Sahaja

Hendak tukar skincare pun kena ada cara yang betul. Tidak boleh suka-suka guna atau tukar terus. Takut-takut nanti kesan gabungan atau reaksi antara produk lama yang sudah sedia ada pada wajah anda dengan produk baru boleh bertukar menjadi racun pula.

Penerimaan kulit kita berbeza-beza. Kita tidak mahu nanti kulit terkejut dengan kedatangan produk baru. Sesetangah orang akan mengalami masalah jerawat, rashes (ruam), kulit kering atau kulit berminyak pada peringkat permulaan menggunakan produk skincare yang baru.

Ini adalah disebabkan oleh kesan daripada merkuri atau bahan kimia yang terdapat dalam produk skincare yang pernah digunakan sebelum ini. Jangan bimbang kerana kesan ini bersifat sementara sahaja.

Ikuti perkongsian Nurul Idris.

TIP NAK TUKAR SKINCARE

Nak tukar skincare pun ade cara dia tau.
Bukan main guna atau tukar je.

Takut-takut kesan gabungan produk lama di wajah korang dgn produk baru boleh menjadi racun pulak.

Ini dia cara penukaran skincare yang betul dan selamat.

1. Stop guna previous skincare dalam masa 7-14 hari. Boleh apply pelembap secara halus untuk elak kulit kering.

2. Membiarkan wajah neutral selama 7 hari sekurangnya, iaitu membiarkan wajah anda bebas dari sebarang produk. Penerimaan kulit kita berbeza-beza, takut juga kulit kita terkejut dgn kedatangan produk baru.Di sini kita akan nampak kesan peeling samada wajah terbakar hangus separa hangus atau merah-merah.

3. Bila dah gune skincare baru, berlaku sesetengah jenis kulit di mana akan timbul jerawat, rashes, dry skin, oily (disebabkan effect mercury skincare lama/ effect stop guna).

4. Jika produk anda tiada merkuri dan wajah korang ok. 1-2 hari sudah cukup untuk neutralkn wajah anda then, boleh trus tukar skincare.

Bagi yang nak guna skincare yang bebas mercuri, anda dah boleh mula stop penggunaan skincare lama anda.

Semoga bermanfaat untuk semua.

DAPATKAN HIJABISTA E-MAGAZINE DENGAN MEMUAT TURUN APLIKASI EMALL DI GOOGLE PLAY DAN APP STORE.


‘Subuh Dinosaur’ Pun Tak Apalah, Wajib Buat! Jangan Skip Solat Subuh Walaupun Terbangun Lewat

Hukum solat adalah fardu ain. Ertinya, ia wajib ditunaikan oleh semua orang Islam, yang berakal, baligh, berada dalam keadaan suci (bukan haid).

Dalil hukumnya adalah wajib ialah seperti berikut:

Firman Allah:

وَأَقِيمُوا الصَّلَاةَ وَآتُوا الزَّكَاةَ وَارْكَعُوا مَعَ الرَّاكِعِينَ

Maksudnya: “Dan dirikanlah kamu akan sembahyang dan keluarkanlah zakat, dan rukuklah kamu semua (berjemaah) bersama-sama orang-orang yang rukuk.” (Surah al-Baqarah: 43)

Waktu yang diperuntukkan Allah SWT untuk kita menunaikan solat cukup dan bersesuaian, jadi kita perlu bijak mengaturnya.

Firman Allah yang bermaksud: “Sesungguhnya solat itu akan melarang diri mereka yang mendirikannya daripada segala keburukan dan kemungkaran.” (Surah al-Ankabut, ayat 29)

Ia jelas menunjukkan solat mampu memelihara seseorang mukmin daripada terjebak dengan maksiat, namun perkara ini tidak akan terhasil tanpa usaha dan azam yang kuat.

Saya nak pesan satu benda. Walau kita ini bangun pagi lambat tara mana pun, jangan skip solat subuh. Ini antara solat yang wajib kita tunaikan biar apa pun yang berlaku. Kita kena jaga soal ini.

Contoh terjaga pukul 7 pagi, bangun solat.

Misalnya terbangun jam 10 pagi, bangun solat.

Kutlah tersedar pada 1 tengah hari, bangun solat.

Jangan fikir yang kita bangun lambat, solat itu dah tak kena buat dah. Ia tetap dan wajib kena buat tau. Asal terjaga ja, terus bangun solat.

Tak usah duk termenung beranganlah.

Orang nak kata itu subuh gajah, subuh dinasor? Biarlah, dah memang betul pun kan. Yang penting kita laksanakan kewajipan kita sebagai seorang muslim.

Dan semestinya kita sendiri kenalah usaha berubah supaya dapat bangun awal pagi untuk solat subuh pada waktunya. Okey?

”Malu takut nanti orang kata?”

Halah, mereka bukannya tahu pun kita niat solat apa. Kalau orang tanya, cakaplah solat duha. Dah alang-alang itu, buatlah sekali duha 2 rakaat.

“Tapi nanti orang tahulah kita solat subuh sebab baca qunut.”

Simple, tak payah baca qunut. Ada alasan lain lagi?

Pokoknya, solat subuh tetap kena laksanakan biarpun bangun pagi lambat. Jangan selesakan diri dengan bangun pagi dalam keadaan tak solat, lepas tu dengan tak bersalah buat kerja duniawi.

Posting ini bukanlah nak mengajar helah. Namun sebagai jalan keluar bagi masalah yang berlaku. Jangan disebabkan bangun lambat, terus tak solat. Wajib kena tunaikan juga ya.

Ketahuilah, yang terbaik ialah solat subuh tepat pada waktunya. Yang ini, kita semua kena sama-sama usahakan tak kira kecil besar, tua muda. Itulah.


Lumur Santan Cara Elak Rambut Bau Hapak Untuk Hijabi Yang Seharian Berhijab, Ikuti 9 Cara Lain

Ramai beranggapan wanita yang bertudung tidak perlu menitik beratkan soal penjagaan rambut. Tetapi hakikatnya mereka yang berhijab inilah yang perlu lebih berhati-hati menjaga mahkota yang satu ini agar tidak berbau hapak.

Maklumlah seharian mengenakan hijab tanpa ada udara yang masuk boleh menyebabkan bau kurang enak terhasil dari rambut ini. Selain mengenakan syampu setiap kali mandi, terdapat 10 cara lain yang perlu dilakukan bagi memastikan rambut kekal segar, bercahaya dan tidak kusam.

Jika anda memakai tudung kepala, pastikan rambut anda dikeringkan terlebih dahulu. Jika tidak, rambut anda akan bermasalah seperti berkelemumur, rambut berbuah, rambut berbau dan rasa tidak selesa seperti pening kepala.

Semasa anda mengeringkan rambut dengan tuala, cara terbaik ialah melurutkan tuala secara lembut dan perlahan-lahan dari atas hingga ke hujung rambut. Lakukan berulang kali dan biarkan ia kering sendiri. Jangan gosok rambut anda secara kasar.

Untuk mengembalikan kesegaran rambut bagi yang bertudung, letakkan santan kelapa di atas rambut. Biarkan ia seketika dan ia lebih berkesan jika dibalut dengan tuala. Langkah seterusnya ialah bilas dengan air bersih dan kemudian basuh rambut dengan menggunakan syampu yang sesuai. Untuk kesan yang terbaik, amalkan cara ini seminggu sekali.

Sewaktu anda tidak mengenakan tudung, sikat rambut anda dan elakkan daripada tidak terurus. Secara tidak langsung ia akan memastikan akar rambut dan kulit kepala mendapat pengudaraan yang secukupnya.

Gunakan air sejuk ketika membasuh rambut untuk kesegaran kulit kepala yang optimum.

Untuk menghilangkan kelemumur, gosokkan kulit kepala anda dengan limau purut yang telah dihangatkan. Setelah kelemumur gugur, basuh rambut dan kulit kepala anda dengan syampu anti kelemumur dan lebih baik jika ia ada campuran limau purut sekali.

Untuk rambut yang berminyak, pilih syampu yang boleh digunakan setiap hari. Faktor rambut berminyak seperti ketidakstabilan hormon mengakibatkan sebum dikeluarkan secara berlebihan, tekanan yang anda alami, keadaan cuaca panas atau pun anda banyak mengambil makanan yang berlemak.

Sikat rambut anda bila perlu sahaja. Tetapi jangan biarkan ia sampai tidak terurus. Ini kerana, jika selalu sangat menyikat rambut, ia menyebabkan kulit kepala menjadi panas dan menghasilkan minyak yang berlebihan.

Elakkan penggunaan alat pengering rambut supaya rambut tak mudah kusam. Jika anda tetap memilih penggunaan alat pengering rambut, gunakannya pada suhu yang tinggi. Jangan gunakannya pada suhu yang rendah kerana penggunaan pada suhu rendah akan mengambil masa yang lebih lama untuk mengeringkan rambut anda. Risikonya ialah rambut anda lebih mudah rosak.

Untuk mendapatkan rambut yang halus, gunakan sikat yang bergerigi penuh dan rapat untuk mengelakkan rambut sudah untuk disikat.

SUMBER: VIA PETUA IBU


Guna Bawang Putih Untuk Bantu Rawat Diabetes, Banyak Khasiat Lain Yang Boleh Di Manfaatkan

Kita sering dengar tentang keburukkan memakan bawang tidak kira bawang merah, bawang besar, atau apa-apa jenis bawang boleh mendatangkan kemudaratan seperti badan boleh berbau busuk. Adakah ia betul atau tidak?

Sebenarnya setiap jenis bawang mempunyai khasiatnya tersendiri. Di artikel ini kita akan bincangkan mengenai khasiat bawang putih yang cukup gemar menjadi salah satu bahan di dalam setiap masakan.

Kandungan utama yang ada dalam bawang outih adalah Allicin. Allicin merupakan satu bahan anti bakteria, antiseptik, antioksidan yang mampu merawat masalah keradangan. Kebiasaannya bawang putih yang di tumbuk boleh di dapati Allicin yang kaya dengan vitamin B dan C. Meski pun ia kecil, bawang putih ini mampu merawat pelbagai penyakit.

Ada beberapa manfaat dari bawang putih yang cukup bagus untuk tubuh badan kita jika di amalkan dengan baik. Antaranya adalah:

Bawang putih mampu merawat penyakit hipertensi atau tekanan darah tinggi di mana ia merupakan salah satu penyakit yang banyak di hadapi oleh rakyat Malaysia oleh kerana gaya hidup yang tidak sihat. Bagi penggemar bawang putih, anda boleh bakar atau makan dengan mentah kerana ia mampu mencegah penyakit darah tinggi. Bawang putih ini mampu meningkatkan penghasilan nitric oxide di mana secara tidak langsung mengembangkan saluran darah dan melancarkan pengaliran darah.

Bagi anda yang menghidap penyakit diabetes, bawah putih boleh menjadi satu alternatif buat anda. Antara khasiat yang boleh anda manfaatkan adalah ia dapat mengawal kadar gula dalam darah anda. Mengikut satu kajian, pakar saintis telah mendapati di mana memakan bawang putih mentah mahupun bakar dapat mencegah pesakit kencing manis daripada menghadapi komplikasi diabetes.

Sudah tentu ramai yang inginkan kulit yang licin dan bebas dari jerawat, Allicin yang di dapati dalam kandungan bawang putih boleh di jadikan sebagai bahan anti bakteria bagi melawan jerawat. Bawang putih juga turut di yakini membantu untuk mengurangkan masalah bengkak, keradangan, dan menambah baik aliran dalam darah. Kesemua kesan ini dapat mebaiki kulit kesihatan anda.

Apa yang anda perlukan adalah dengan memotong seulas bawang putih dan oleskan pada bahagian jerawat anda. Jika berlaku sebarang iritasi atau kegatalan pada kulit, alihkan bawang putih itu segera dari kulit.

Pernah tak anda makan bawang putih bersama dengan madu? Hm…agak pelik bukan? Tetapi ia kaya dengan khasiat yang berganda! Bawang putih dan madu adalah kombinasi yang dapat mengurangkan selsema dan meningkatkan imuniti seseorang.

Bawang putih telah banyak di gunakan sejak ribuan tahun yang lalu sebagai perubatan dalam masalah selsema. Allicin yang ada dalam bawang putih dapat meningkatkan tindak balas sel darah putih yang mampu melawan virus. Bagi anda yang selsema, anda boleh makan bawang putih untuk mengurangkan beberapa simptom atau boleh mengamalkan pengambilan setiap hari untuk meningkatkan imuniti.

Bawang putih juga boleh memberikan peningkatan prestasi kepada individu. Kaedah ini telah di jadikan sebagai satu bahan untuk membantuk atlet sukan olimpik sejak zaman Yunani. Bawang ptuih juga di gunakan secara tradisional untuk menghilangkan keletihan. Namun begitu, tiada kajian saintifik yang dapat membuktikan kesahihan bawang putih dalam hal ini.

Meski pun banyak khasiat bawang putih, ia juga memberikan beberapa kesan sampingan yang tidak begitu baik buat pengambilan bawang putih. Kebiasaannya ia boleh menyebabkan mulut berbau dan rasa sensasi terbakar. Ada juga sesetengah orang melaporkan rasa terbakar atau gatal-gatal apabila bawang putih di oleskan pada kulit. Itu adalah antara kesan sampingan yang boleh di dapati jika seseorang tidak menggunakan dengan cara yang betul.


Kulit Jadi Teruk Sebab Nyamuk Gigit. Ini Tumbuhan Yang Boleh Bantu Halau Nyamuk Dekat Rumah!

Siapa dekat sini perasan nyamuk selalu gigit korang? Mesti rasa geram bila kena gigit. Terutama sekali bila ia meninggalkan kesan. Tahukah anda anda cara semula jadi yang anda boleh gunakan iaitu menanam pokok halau nyamuk?

Nyamuk merupakan binatang yang mudah tertarik kepada persekitaran, terutama sekali benda yang hidup dan ini termasuklah tumbuhan tertentu. Walaupun nyamuk menggigit manusia akan tetapi nyamuk tidak hidup bergantung dengan darah yang dihisapnya. Akan tetapi hanya nyamuk betina sahaja yang menggigit dan menjadikan ia makanan untuk telurnya.

Ada ke tumbuhan yang boleh menghalau nyamuk? jawapannya adalah Ya! Ada beberapa tumbuhan yang boleh jadi penghalau nyamuk di rumah anda. Terdapat beberapa tumbuhan yang mempunyai bau yang kuat sehingga ia boleh menutup bau diri anda atau mengelirukan nyamuk tersebut.

Bagi anda yang inginkan jalan penyelesaian yang semula jadi seperti tidak mahu menggunakan spray dan ingin mengelak dari alahan, jangan risau kerana sudah pasti ada tumbuhan penghalau nyamuk adalah yang terbaik untuk anda.

Ia adalah bahan popular untuk menghalau serangga dan nyamuk secara semula jadi. Serai ini boleh ditanam di halaman rumah anda. Tumbuhan serai wangi ini dapat bertahan sebagai pelindung nyamuh untuk tempoh 2 jam. Ianya kerana minyak akan menyejatnya dengan cepat.

Sewajarnya untuk anda menanam serai wangi ini di kawasan yang boleh memebesar sehingga 6 kaki tinggi dan 6 kaki lebar. Jangan tersalah serai ya! Serai yang biasa digunakan dalam masakan berbeza dengan serai wangi ya! Ia boleh menghalau nyamuk juga tapi tidak sehebat serai wangi ini.

Mentha x piperita, tumbuhan ini akan membiak dengan banyak jika dibiarkan. Akan tetapi ianya tidak invasif seperti tumbuhan lain dalam keluarga pudina. Minyak dari pudina ini bagus untuk menghalau nyamuk dan juga membantu melegakan ketidakselesaan akibat digigit nyamuk yang gatal.

Daun pudina mempunyai aroma yang sangat kuat, menyegarkan dan akan menenangkan manusia tetapi tidak untuk serangga ini. Jadi tanam di dalam rumah.

Pokok Lavender ini bukan sahaja cantik malah membantu untuk menghalang nyamuk. Menurut kajian, pokok lavender ini dapat menangkis spesies nyamuk untuk tempoh 6 hingga 8 jam. Menanam tumbuhan wangi ini di sekitar rumah juga boleh menarik perhatian pendebunga bagi membantu memperbanyakkan limpahan bunga ungu.

tip untuk menanam Lavender, pastikan jarak antara tanaman kira-kira 2 hingga ke 3 kaki agar ia tumbuh dan membiak dengan baik di bawah sinaran matahari.

Walaupun namanya tidak seberapa tetapi pokok bunga ini cantik dan mempunyai warna yang sangat menyerlah. Lantana Camara ini tidak disukai oleh nyamuk kerana bau yang sangat busuk. Tambahan pula apabila ia dihancurkan sehingga lumat.

Anda juga boleh meletakkan pokok bunga tahi ayam yang kecil di dalam rumah. Akan tetapi jika baunya agak mengganggu, letaklah di luar rumah berdekatan dengan bekas takungan air, pasu atau baldi mahupun saluran longkang.

Akhir kata, anda juga perlu menitikberatkan kebersihan kawasan persekitaran rumah untuk mengawal kawalan nyamuk terbaik. Anda perlu pastikan tiada air yang bertakung atau terbiar di kawasan rumah kerana nyamuk suka membiak di situ. Nyamuk juga merbahaya kerana ia boleh menjangkiti seperti malaria, demam denggi, ensefalitis atau virus Zika. Ingatlah, mencegah itu adalah lebih baik daripada merawat. Elakkan selagi boleh!


Berat Badan Semakin Naik, Hijabi Hadapi PCOS Pakar Sarankan Amal Cara Ini

Pertambahan berat badan adalah salah satu simptom Sindrom Ovari Polikistik yang paling biasa. Inilah cara untuk menurunkan berat badan dengan PCOS.

Polycystic Ovary Syndrome (PCOS) adalah gangguan hormon yang biasa ditemui di kalangan wanita dalam usia mengandung. Walaupun PCOS secara umumnya dianggap sebagai masalah kesuburan, terdapat beberapa lapisan padanya dan terdapat banyak lagi masalah yang datang bersamanya yang dialami oleh wanita yang menghidap PCOS setiap hari.

Salah satu masalah yang dihadapi oleh wanita adalah masalah berat badan. Ramai wanita yang menghidap PCOS juga mempunyai rintangan insulin yang mengakibatkan badan menghadapi kesukaran untuk menukar glukosa daripada darah kepada tenaga. Akibatnya, badan perlu menghasilkan lebih banyak insulin untuk mengimbangi paras gula. Rintangan insulin adalah punca biasa obesiti dan lebih separuh daripada wanita yang menghidap PCOS juga mengalami obesiti. Jadi, persoalan tentang cara menurunkan berat badan dengan PCOS menjadi lebih relevan.

Pengurusan PCOS adalah sukar dan semakin anda gemuk, semakin banyak masalah yang anda akan timbulkan kerana obesiti diketahui akan menjejaskan lagi hormon dan memberi kesan kepada kesuburan anda. Adalah penting untuk mengawal berat badan anda supaya tidak mengalami sebarang masalah ini.

Elakkan pendekatan ‘satu saiz sesuai untuk semua’ kerana pelan diet perlu disesuaikan mengikut jenis badan anda. Doktor mengesyorkan mengimbangkan diet dengan protein, sayur-sayuran dan lemak yang sihat. Elakkan makanan yang kaya dengan karbohidrat dan gula. Cuba tambah lebih banyak makanan kaya serat ke dalam diet kerana ia membantu anda berasa kenyang selepas makan dan baik untuk penghadaman. Tambahkan makanan yang ditapai ke dalam diet yang membantu dalam meningkatkan metabolisme dan menurunkan berat badan.

Makanan yang diproses telah menambah gula yang meningkatkan paras gula dalam darah dan meningkatkan ketahanan insulin dalam badan anda. Penyelidikan menunjukkan bahawa wanita dengan PCOS telah menunjukkan peningkatan yang lebih tinggi dalam paras gula darah selepas mengambil kuantiti gula yang sama berbanding wanita yang tidak mempunyai PCOS. Makanan yang diproses boleh menjadi mudah tetapi memudaratkan kesihatan anda.

Wanita yang bersenam sekurang-kurangnya 30 minit mempunyai risiko obesiti yang lebih rendah, yang juga meningkatkan peluang penurunan berat badan. Walaupun wanita yang menghidap PCOS mengambil masa yang lebih lama untuk menurunkan berat badan berbanding wanita yang tidak, senaman membantu mereka menurunkan berat badan secara beransur-ansur.

Mengurangkan terlalu banyak kalori daripada diet anda tidak baik untuk kesihatan kerana ia boleh mengakibatkan kekurangan nutrisi yang dikaitkan dengan beberapa masalah kesihatan. Terlalu seronok dalam bersenam juga diketahui menghalang pengeluaran estrogen dalam badan anda yang mengganggu ovulasi lagi.

Semasa mengikuti diet untuk menurunkan berat badan, adalah lumrah untuk mengidam sesuatu yang anda suka, yang mungkin tidak sihat untuk badan. Walau bagaimanapun, adalah penting untuk mengawal keinginan anda kerana ini boleh membalikkan keseluruhan proses penurunan berat badan dan seterusnya mengakibatkan berat badan bertambah.

Wanita yang mengalami PCOS mengambil masa untuk menurunkan berat badan. Bersabar tentang kemajuan anda kerana ia akan berlaku secara beransur-ansur. Elakkan membuat perbandingan dengan perjalanan penurunan berat badan orang lain kerana jenis badan setiap orang adalah berbeza.

Adalah dinasihatkan untuk tidak mengubat sendiri apabila menghidap PCOS atau memulakan diet atau senaman tanpa memahami akibat yang mungkin ada pada badan anda. Adalah lebih baik untuk bercakap dengan pakar sakit puan yang boleh membimbing anda untuk diet PCOS dan pelan penurunan berat badan mengenai perkara yang sama. Dia juga boleh merujuk anda kepada pakar pemakanan yang boleh merangka pelan diet terbaik untuk anda untuk meningkatkan keseluruhan proses penurunan berat badan dengan memastikan badan mendapat semua nutrien yang diperlukan.


Hukum Tak Tutup Aurat Tapi Solatnya Tak Tinggal, Ini Jawapan Ustaz Azhar Idrus Elak Hijabi Keliru

Dalam senario ‘new ummah’ masa kini ini, memang kita didedahkan dengan pelbagai situasi. Misalnya hukum bagi seorang perempuan yang tidak menutup aurat tetapi solat lima waktu tidak tinggal. Apakah solatnya juga jadi tidak sah dan hanya sia-sia. Ataupun bagaimanakah hukumnya yang sebenar.

Menurut jawapan dari Ustaz Azhar Idrus, tidak tinggal solat bermakna dia masih Islam. Jika tidak solat, maka tiada satu rukun Islam.

Tidak cukup satu rukun maka tidak sempurnalah Islamnya. Sama seperti solat ada 13 rukun.

Jika tidak rukuk maka tidak sah solatnya. Jadi, bila tinggal satu daripada rukun Islam, seseorang tidak dikatakan Islam.

Jika tidak tutup aurat tetapi tetap solat, dia dikira berdosa kepada Allah. Islamnya masih ada, kecuali jika dia tinggal solat, maka Islamnya akan tercabut.

Perempuan yang tidak pakai tudung tetapi solat itu lebih baik daripada perempuan yang pakai tudung tetapi tidak solat.

Manakala bagi perempuan yang masih tidak bertudung, maka hendaklah dia memasang azam untuk memakai tudung. Insya-Allah.

Wallahu’alam

KREDIT FOTO: INSTAGRAM HIJABI BLOGGER


“PMX Malaysia Memang Popular!” – Nama DSAI Menjadi Salah Satu Soalan Rancangan TV Di India

Nama Perdana Menteri Yang ke-10, Datuk Seri Anwar Ibrahim, di sebut dalam sebuah program realiti televisyien Who Wants To Be A Millionaire di India baru-baru ini. Ramai yang kagum orang di luar negara juga ketahui apa yang berlaku di Malaysia.

Rancangan Who Wants To Be A Millionaire sebenarnya pernah popular di negara kita buat seketika dahulu. Ramai yang sudah tahu selok-belok permainan rancangan realiti TV ini kerana memerlukan kepandaian untuk memenangi sejumlah wang yang begitu mudah.

Game show ini juga menjadi salah satu rancangan yang cukup menjadi perhatian orang ramai buat seketika dahulu. Dato’ Jalaluddin bin Tan Sri Haji Hassan juga merupakan hos yang cukup dikenali kerana sangat bagus untuk mengelolakan rancangan ini.

Di India pula, rancangan ini di kelolakan oleh seorang pelakon Bollywood yang cukup terkenal iaitu Amitabh Bachchan. Tular pula baru-baru ini dari klip rancangan itu apabila salah satu soalannya menyebut nama DSAI kepada pesertanya.

Sumber dari Kosmo Online

Wah cukup hebat sekali sehinggakan fenomena pertukaran perdana menteri yang baru dikenali cepat di serata dunia. Min yang tengok pun dah rasa bangga ramai kenali Datuk Seri Anwar Ibrahim.

Menjadi kepastian ramai yang akan memberikan pelbagai reaksi yang pelbagai apabila klip ini tersebar di Twitter. Ada yang teruja sehinggakan takut di cop fanatik pula kerana pengenalan nama Datuk Seri Anwar Ibrahim di kaca TV negara India.

“Memang satu dunia menunggu dan raikan Anwar Ibrahim sebagai PM,

“Hahaha…hebat wei…sampai jadi soalan Who Wants To Be A Millionaire. Saya gagal menahan diri untuk impressed,

“Diorang letas as level soalan senang tu sebab satu dunia dah tahu,

“Lain macam popular PMX (Perdana Menteri ke-10) Malaysia!.” antara kata-kata yang teruja melihat klip pautan video itu.


Rupanya Ini Punca Pori Besar Pada Muka, Susah Nak Elak Tapi Ada Jalan Penyelesaiannya!

Liang pori membesar adalah masalah biasa bagi ramai orang. Walaupun ia mengekalkan kelembapan semula jadi kulit, pori-pori yang kelihatan membesar sering merosakkan penampilan individu.

Masalah kulit seperti jerawat dan bintik hitam juga boleh disebabkan oleh liang pori terbuka. Selain itu, penampilan solekan tidak lagi optimum dan tidak melekat. Oleh sebab itu, ramai yang cuba mengecilkan penampilan pori-pori.

Terdapat dua jenis liang iaitu liang minyak dan liang peluh. Pengeluaran minyak berlaku di dalam liang minyak pada permukaan kulit.Salah satu fungsinya ialah penghasilan sebum, minyak semulajadi kulit.

Minyak membantu kulit kekal terhidrat dan sihat.Apabila pengeluaran minyak tidak normal atau berlebihan, pori-pori mungkin kelihatan lebih besar.

Pengeluaran minyak yang berlebihan memudahkan kotoran melekat dan terkumpul pada kulit. Ini menjadikan pori-pori kelihatan lebih besar dan boleh menyebabkan jerawat.

2.Faktor Genetik

Untuk sebahagian besar, saiz liang setiap orang diwarisi secara genetik. Oleh itu, tidak hairanlah saiz pori-pori boleh berbeza.

Jenis kulit juga boleh dipengaruhi oleh keturunan. Orang yang mempunyai kulit berminyak cenderung menghasilkan lebih banyak sebum kerana mereka mempunyai liang yang lebih besar.

3.Sangat kerap terdedah kepada cahaya matahari

Pendedahan berpanjangan kepada sinaran ultraungu (UV) boleh menyebabkan pembesaran liang. Ini boleh merangsang kulit untuk menghasilkan minyak berlebihan untuk mengelakkan dehidrasi kulit.

Pendedahan tanpa perlindungan yang berpanjangan boleh merosakkan kolagen dan keanjalan kulit. Kulit yang terlalu kerap terdedah kepada cahaya matahari langsung boleh menyebabkan keradangan dan penebalan sel kulit.Ia juga mengurangkan ketegasan kulit dan menyebabkan pori-pori membesar.

Gaya hidup yang tidak teratur dan tidak sihat adalah punca biasa masalah kulit yang boleh berlaku. Salah satunya: Liang pori menjadi lebih besar dan jelas kelihatan.

Berjaga lewat dan makan terlalu banyak makanan pedas dan berminyak boleh menyebabkan liang roma membesar. Gaya hidup adalah salah satu punca pori muka membesar dan satu-satunya cara untuk mengatasinya adalah dengan beralih kepada gaya hidup yang lebih sihat.

Mengubah gaya hidup anda bukan mudah, tetapi dengan langkah kecil ini anda boleh menyelesaikan masalah liang roma.

5.Faktor Bertambahnya Usia

Elastin dan kolagen adalah komponen sokongan yang penting untuk memastikan pori-pori tetap anjal. Dengan peningkatan usia, keanjalan dan keanjalan kulit berkurangan kerana pecahan kolagen.

Proses penuaan juga merosakkan permukaan kulit di sekeliling folikel, menyebabkan pori-pori pada permukaan kulit membesar. Oleh itu, jangan terkejut jika pori-pori anda menjadi lebih ketara apabila anda semakin tua.

Sebenarnya, penuaan boleh menjadi punca pori terbuka pada wajah.Penyelesaiannya ialah anda boleh menjaga kulit anda dengan sebaik-baiknya dari usia muda.

Cara Mengatasi Pori-pori Besar

Punca pori muka membesar pada wajah dan cara merawatnya tidaklah terlalu sukar atau mustahil. Terdapat beberapa cara untuk menangani pori-pori yang membesar.

1.Bersihkan muka anda dengan kerap dengan pembersihan berganda untuk mengelakkan kotoran daripada terkumpul di dalam pori-pori

2.Anda boleh menggunakan topeng muka bertekstur clay

3.Exfoliate beberapa kali seminggu

4.Gunakan pelindung matahari setiap hari untuk mengurangkan pendedahan UV dan mencegah penuaan kulit.

5.Anda boleh cuba menggunakan retinol untuk meningkatkan pengeluaran kolagen.

Ini adalah penjelasan tentang punca-punca pori terbuka pada muka dan cara melawannya.


Si ‘Bulus’ Memberi Keceriaan dan Kurangkan Serangan Jantung

Adanya si ‘bulus’ di rumah pasti akan menjadikan suasana kita gembira dan lucu melihat telatahnya yang sering bertindak di luar jangkaan. Ramai juga berkongsi adanya kehadiran kucing di rumah, suasana yang suram tampak lebih riang.

Tahukah anda, memelihara kucing dapat membantu dalam mengurangkan stress? Ha, terdapat kajian yang mengatakan si ‘bulus’ yang tercintan dapat membantu dalam menjaga kesihatan mental kita.

Kucing menjadi haiwan peliharaan yang paling cukup di gemari oleh orang ramai. Memelihara haiwan yang di namakan oleh kebanyakan orang si ‘bulus’ ini juga di yakini boleh memberikan banyak faedah dalam perkembangan dan pemeliharaan kesihatan fizikal dan mental.

Tingkah laku mereka yang agak lucu dan tidak dapat di jangka oleh kita menjadikan lagi suasana gembira. Di ruang media sosial juga menjadi satu medium untuk melihat telatah lucu si ‘bulus’ yang di konsi oleh pemilik mereka. Ada juga yang sedih membuatkan kita tersentuh.

Tentu sahaja anda tertawa bila melihat perkongsian video TikTok di atas. Tetapi ada juga perasaan ini melihat semula dengan diri sendiri, adakah kita mempunyai masalah mental atau kemurungan walaupun itu hanya sekadar video kucing?

Memelihara kucing dapat menjaga kesihatan psikologi yang baik berbanding berbanding orang yang tidak memiliki haiwan peliharaan. Mereka akan jadi lebih gembira, bersemangat dan tidak gugup jika berlaku masalah.

Kita sering menghadapi masalah yang terkadangnya tidak kita duga. Adanya kehadiran si ‘bulus’, kucing dapat memahami apa yang ada dalam hati pemiliknya. Kucing akan datang dan baring di atas pangkuan, setiap kali mengusap kucing mampu menghilangkan stres yang ada. Dari aspek psikologi, pemilik kucing lebih mudah pulih dari tekanan yang melampau.

Orang yang memelihara kucing ini agak sensitif secara sosial. Jadi mereka ini lebih mudah untuk meletakkan kepercayaan kepada orang lain.

Si comel ini sering memerlukan perhatian dari pemiliknya, jadi sebagai pemilik yang bagus, sudah tentu kita akan berkomunikasi dengan kucing untuk memberikan sepenuh perhatian. Dalam pada masa yang sama, ia dapat mengajar pemiliknya untuk bersosial dengan baik.

Membela kucing bukan sahaja membantu dari aspek psikologi malah ia juga bermanfaat untuk menjaga kesihatan fizikal. Menurut kajian, para pengkaji menilai 4,435 orang dalam masa 13 tahun mendapati pelihara kucing dapat mengelakkan serangan jantung berbanding orang yang tidak pernah memiliki kucing.


Tinggal Di Negara Iklim ‘Tropika’ Jangan Abaikan 4 ‘Skincare’ Ini Kalau Tak Nak Kulit Rosak!

Malaysia merupakan salah satu negara beriklim tropika di dunia. Oleh itu, negara kita mempunyai situasi cuaca yang selalunya panas dan memiliki kelembapan tinggi. Cuaca seperti ini sememangnya memberi kesan terhadap keadaan dan kesihatan kulit wajah kita.

Sehubungan itu, penggunaan produk penjagaan kulit (Skincare) adalah salah satu jalan penyelesaian terbaik untuk melindungi kulit penduduk di negara beriklim tropika.

Justeru, disini Hijabista kongsikan 4 produk penjagaan kulit yang WAJIB Hijabi miliki jika mahu melindungi kulit dari sebarang kerosakkan.

Produk Skincare pertama yang wajib dimiliki hijabi terutamanya mereka yang tinggaldi negara beriklim panas dan tropika adalah pencuci muka. Ini kerana, membersihkan wajah menjadi satu kemestian bagi kaum hawa. Tidak kira tinggal di negara beriklim panas mahupun sejuk!

Pencuci muka merupakan rangkaian perawatan kulit yang berfungsi untuk membersihkan wajah dari segala kotoran. Terutamanya bagi negara beriklim tropika yang memiliki tekanan udara rendah, sehingga mengakibatkan angin dalam negara kita menerbangkan debu dan kotoran pada wajah.

Oleh itu, selain memilih cleanser yang sesuai dengan keperluan kulit wajah anda, pastikan anda memilih pencuci muka yang mengandungi bahan yang dapat memberikan kesegaran serta merta pada kulit.

Carilah pembersih muka yang kaya dengan bahan-bahan semulajadi seperti Aloe Vera, Green Tea, Lemon, dan sebagainya.

Negara beriklim tropika cenderung memiliki musim panas yang lebih panjang dari negara beriklim lainya. Secara automatik, terik dan bahang matahari akan lebih ‘kejam’ dan menyengat menerobos hingga ke dasar kulit anda.

Oleh sebab itu, produk selanjutnya yang harus dimiliki oleh hijabi adalah amat penting! Iaitu sunscreen. Gunakan sunscreen yang mengandungi formula SPF 30 sehingga SPF 50 PA+++ untuk perlindungan kulit pada kadar maksima.

Jika anda mempungai kulit berminyak, Hijabista mengesyorkan anda memilih sunscreen dengan hasil akhir matte. Begitu juga jika kamu memiliki masalah kulit kering, pilihlah sunscreen dengan hasil akhir dewy atau glowing.

Menjaga kelembapan kulit wajah juga merupakan antara perkara penting bagi mereka yang tinggal di negara tropika. Kerana suhu panas yang melampau membuatkan kulit berisiko untuk hilang lembapan. Jadi, itulah punca kenapa, moisturizer termasuk dalam produk skincare yang wajib dipakai agar kelembapan kulit sentiasa terpelihara dan dapat dikunci.

Cuaca yang panas akan memberi kesan kepada kulit anda. Jika dibiarkan begitu saja, lembapan di dalam kulit akan terhidrat, lapisan pelindung kulit akan rosak dan meningkatkan risiko penuaan.

Takutnya bila lapisan pelindung kulit rosak! Jika tak mahu perkara ini terjadi, jangan pernah lupa untuk aplikasikan pelembap ya, agar kulit kekal terhidrasi, anjal, dan bebas kusam.

Item terakhir yang harus dimiliki hijabj adalah face mist. Kerana, ia juga mempunyai fungsi sama untuk membantu melembapkan kulit dengan kadar segera.

Anda hanya perlu spraykan pada kulit setiap kali kulit terasa kering. Face mist akan terus membuatkan kulit anda terus segar. Terutamanya jika anda memiliki masalah kulit kering, skincare essential seperti ini sememanya penyelamat utama anda!

Demi menjamin kesihatan kulit di negara tropika, Hijabi WAJIB memiliki empat jenis skincare yang sudah Hijabista senaraikan di atas ya.


Trend Bilas Rambut Dengan Air Beras, Hasilnya Rambut Berkepok Lebat Berseri.

Jika ada satu perkara yang akan menarik perhatian Internet yang berubah-ubah, ia adalah rawatan pertumbuhan rambut yang tidak dijangka. Penawar ajaib baru tahun ini ialah air beras.

Sama ada anda berharap untuk mengembangkan rambut panjang persis ikan duyung atau bergelut dengan keguguran rambut, kini terdapat begitu banyak cara untuk meningkatkan pertumbuhan rambut. Daripada minyak rosemary, syampu penumbuh rambut, suplemen pengukuh dan minyak rambut, rasanya sekarang mungkin untuk menumbuhkan rambut panjang dengan bantuan tambahan.

Jika anda pernah melihat wanita Rapunzel-esque di FYP anda menyiram helaian mereka dalam air susu untuk menumbuhkan rambut yang lebat dan panjang, anda tidak bersendirian. Tetapi apakah sebenarnya air beras dan adakah ia benar-benar berkesan? Di sini, ketahui tentang trend viral baharu ini yang menjanjikan untuk memberikan anda rambut panjang yang diimpikan.

Pada masa kini, air beras mungkin menjadi trend di TikTok, tetapi ia mempunyai akar yang mendalam yang wujud lama sebelum seorang influencer membuat video 30 saat mengenainya. “Anda mungkin pernah melihat salah satu trend #hairtok terkini di TikTok yang menggembar-gemburkan manfaat pengukuhan air beras, tetapi penggunaan beras dalam penjagaan diri bermula sejak zaman purba di Jepun.

Air beras diperoleh dengan merendam beras, apabila beras direndam, air bertukar menjadi putih susu dan tindak balas kimia yang dikenali sebagai penapaian berlaku. Apabila proses ini berterusan, pelbagai protein, nutrien, dan mineral dihasilkan ke dalam air.

Tradisi menggunakan air beras dalam penjagaan rambut berasal dari Jepun purba, di mana wanita akan mengumpul sisa air daripada membilas beras dan menggunakannya untuk mencuci dan merapikan rambut mereka. Wanita Yao di Kampung Huangluo, China, juga terkenal dengan rambut panjang dan sihat dan mereka menghargai kesihatan rambut untuk mencucinya dengan air beras yang ditapai. Dari masa ke masa, amalan ini telah diterima pakai di bahagian lain di dunia dan kini menjadi bahan popular dalam produk penjagaan rambut.

Air beras yang ditapai kaya dengan protein, nutrien, dan mineral yang menyuburkan rambut, mengandungi vitamin dan nutrien penting yang penting untuk kesihatan rambut:

Vitamin B dan E – berfungsi untuk menyuburkan dan melembapkan rambut, memberikan tekstur yang lembut dan licin.

Inositol dan niacinamide – membaiki rambut yang rosak dari dalam ke luar, membawa kepada rambut yang lebih bersinar dan licin.

Asid amino seperti sistein dan metionin – menguatkan gentian rambut, menjadikannya lebih berdaya tahan dan kurang terdedah kepada kerosakan rambut.

Manfaat gabungan ini menjadikan air beras sebagai bahan yang sangat berkesan untuk mencapai rambut yang sihat dan cantik. Protein dalam penjagaan rambut boleh diklasifikasikan sebagai pembentuk filem. Pada dasarnya, ini bermakna bahawa mereka membantu memulihkan integriti dan kekuatan rambut dengan membentuk filem yang ringan dan telap pada kutikula rambut yang rosak.

Pelbagai protein mempunyai faedah yang berbeza, dengan protein beras memberikan hasil yang luar biasa apabila ia datang kepada bersinar dan kekuatan. Protein beras juga mengandungi beberapa asid amino.

Terdapat pelbagai cara untuk memasukkan air beras ke dalam rutin rambut anda. Gunakan air beras sebagai bilas selepas mencuci syampu, sebagai rawatan cuti, atau mencampurkannya dengan bahan semula jadi lain untuk mencipta topeng rambut. Namun, jika anda mencari pilihan yang lebih mudah dan cekap, menggunakan produk rambut yang diselitkan dengan air beras, adalah cara terbaik untuk mendapatkan semua faedah dan lebih banyak lagi ke dalam rutin penjagaan rambut anda.

Hari ini, semakin banyak jenama menggunakan air beras dalam formula penjagaan rambut mereka untuk manfaat pengukuhan dan peningkatan kilauannya. Walaupun anda benar-benar boleh menapai air beras anda sendiri di rumah, untuk kemudahan penggunaan, melabur dalam produk yang telah melakukan kerja untuk anda selalunya merupakan penyelesaian yang lebih mudah.

Sesiapa sahaja yang ingin meningkatkan kesihatan dan penampilan rambut mereka harus mempertimbangkan untuk menerapkan air beras ke dalam rutin penjagaan rambut mereka, kerana ia sesuai untuk semua jenis rambut. Sifat penyembuhan dan berkhasiat air beras menjadikannya sangat bermanfaat untuk individu yang mengalami keguguran rambut, patah dan pertumbuhan rambut yang perlahan.

Salah satu sebab mengapa air beras sangat bermanfaat untuk rambut adalah kerana ia sarat dengan protein. Walau bagaimanapun, terdapat perkara seperti kelebihan protein yang boleh berlaku apabila orang ramai menggunakan rawatan protein untuk rambut secara berlebihan. Untuk mengelakkan ini, gunakan air beras setiap hari mencuci, atau gunakan produk rambut yang mengimbangi protein dengan kelembapan.

Kekerapan menggunakan air beras atau produk yang mengandungi air beras bergantung kepada keperluan khusus individu. Orang yang mempunyai rambut kering, rosak atau rapuh mungkin mendapat manfaat daripada menggunakannya dengan lebih kerap, manakala yang lain mungkin mendapati ia mencukupi untuk menggunakannya sekali seminggu.

Dengan penggunaan biasa, air beras boleh memperbaiki tekstur rambut, mengurangkan kepatahan rambut dan menggalakkan pertumbuhan rambut yang sihat. Adalah penting untuk mendengar rambut anda dan menyesuaikan rutin dengan sewajarnya untuk mencapai hasil yang terbaik.

Air beras adalah bahan semula jadi dan lembut yang tidak mungkin menyebabkan sebarang kesan buruk. Jadi, jika anda mendapati rambut bertindak balas dengan baik kepada air beras, tidak ada sebab anda tidak boleh memasukkannya ke dalam rutin penjagaan rambut anda. Walau bagaimanapun, seperti mana-mana produk atau ramuan baharu, adalah idea yang baik untuk melakukan ujian tampalan terlebih dahulu untuk memastikan anda tidak mengalami sebarang reaksi buruk.


Tinggal Solat Asar Umpama Merobohkan Kaabah! Ketahui Kesahihan Hadis Ini

Mendirikan solat merupakan satu kewajipan untuk umat Islam kerana ia di tuntut oleh Allah SWT. Ia juga merupakan rukun islam yang kedua di makna perkara ini perlu di ambil berat oleh kita sebagai hambaNya.

Sudah tentu meninggalkan ibadah solat amat di tegah oleh Allah SWT kerana ia adalah bentuk komunikasi kita bersamaNya. Ada juga hadis yang menyatakan balasan bagi meninggalkan solat–tetapi betulkah hadis tersebut?

Ibadah solat merupakan satu perintah dari Allah SWT bagi hambaNya untuk melakukan sepanjang kehidupan mereka. Rasulullah SAW juga sering berpesan untuk mendirikan solat dan tidak boleh di pandang remeh hal ini.

Oleh kerana itu, seseorang tidak boleh melengahkan solat mahupun melakukan ibadah ini mengikut kehendaknya sendiri. Ia perlua di semat dalam diri untuk mendirikan solat kerana kewajipan yang sering di sebut dalam al-Quran.

Terdapat satu hadis yang pernah dikongsikan tidak kira melalui posting di sosial media atau menerusi Whatsapp. Ianya berkaitan dengan hukuman bagi mereka yang meninggalkan satu solat fardu.

Dikatakan bahawa Nabi SAW pernah bersabda:

Maksudnya: “Meninggalkan satu kali solat Subuh, akan dimasukkan ke dalam neraka selama 30 tahun bersamaan dengan 60000 tahun di dunia. Meninggalkan satu kali solat Zuhur, dosanya sama seperti membunuh 1000 orang Islam. Meninggalkan satu kali solat Asar, dosanya sama dengan meruntuhkan Kaabah. Meninggalkan satu kali solat Maghrib, dosanya sama seperti berzina dengan orang tua. Meninggalkan satu kali solat Isya’ satu, tidak akan di redai Allah SWT tinggal di bumi atau di bawah langit serta makan dan minum dari nikmatNya.”

Anda ataupun ada siapa-siapa dari kalangan orang terdekat yang percaya dengan hadis ini? Perlu anda faham ini merupakan hadis palsu. Tiada tercata dalam kitab-kitab hadis yang muktabar bagi mensahihkan fakta ini. Jadi, ianya haram untuk menyebarkan kecuali dengan tujuan untuk menjelaskan kepalsuannya.

Tidaklah meninggalkan solat Asar itu seolah-olah meruntuhkan Kaabah, menurut hadis riwayat yang sahih, ia disebut membawa akibat amalan hari tersebut terhapus. Maka anda perlu berhati-hati dalam menyebarkan serta menuntut ilmu agama. Khuatir anda berlandaskan ajaran bersimpang dari yang benar.


Boleh Try Produk Drugstore Yang Boleh Atasi Bau Badan, Senang Cari & Harga Mampu Beli

Masalah bau badan merupakan antara topik yang cukup sensitif. Mungkin anda sedang menghadapinya atau mungkin orang-orang terdekat anda mengalaminya. Bau badan yang kuat akan menyebabkan seseorang itu berasa kurang selesa begitu juga orang di sekeling individu itu.

Hendak ditegur, takut kecil hati tetapi jika tidak ditegur sudah tentulah ia akan meninggalkan persepsi negatif pada mereka yang mengalami masalah bau badan. Sebenarnya masalah bau badan perlu ‘dirawat’ dan tidak boleh dibiarkan ‘berlalu’ begitu sahaja. Hal ini kerana ia melibatkan personaliti diri seseorang individu.

HIJABISTA: Masalah bau badan juga melibatkan soal kebersihan. Jika anda mendapati anda seorang yang cepat atau mudah berpeluh, pilih pakaian daripada fabrik yang selesa dan tidak tebal. Pastikan mandi dengan kerap apabila berpeluh dengan banyak. Ia bagi memastikan tubuh tidak ‘mengeluarkan’ bau yang kurang menyenangkan.


Kekal Muda Dan Cantik Macam Wawa, Tak Perlu Cipta Kontroversi. Pakai jer Produk Baharu ni!

Pelakon dan usahawan terkenal, Wawa Zainal tidak mahu bersikap berlebih-lebih atau keterlaluan di kaca TV biarpun menjadi penaja program realiti Big Stage musim kelima. Kongsi cara kekal muda dan cantik macam Wawa, tak perlu cipta kontroversi. Pakai jer Produk Baharu ni!

Wawa, 32, atau nama sebenarnya Nur Hawa Zainal Abidin berkata, tujuannya menaja program itu kerana ia sebahagian daripada strategi pemasaran dan bukan untuk mencipta kontroversi.

“Matlamat kami menaja program ini jelas iaitu untuk memperkenalkan lagi Wawa Cosmetics. Alhamdulillah, sebelum menaja pun jenama kami sudah dikenali ramai dan kekal bertahan hingga kini.

Kemunculan yang sentiasa menarik perhatian di setiap minggu, bukan sahaja paras rupa, malah gaya pasangan ini sentiasa menarik perhatian penonton yang menonton rancangan ini.

Diberi ruang untuk promosikan produk, kelihatan Wawa tidak kekok untuk memasarkan setiap produk yang dihasilkan, ringkas dan padat tidak juga berlebih-lebihan! Manakala Aeril hanya membantu dan lebih senang memberi tugasan itu pada Wawa.

“Kalau tengok sepanjang Big Stage pun, suami saya, Aeril yang banyak bercakap. Sesekali saja saya muncul di pentas. Itu pun atas tanggungjawab nak mempromosikan produk. Nak menari pun saya segan, apatah lagi nak buat perkara yang bukan-bukan depan orang ramai,” katanya.

Menariknya, pentas Big Stage juga menjadi platform untuk Wawa dan Aeril melancarkan produk terbaharu. Complete Rejuvanating Beauty Essence produk terbaharu untuk kekal lawa bersama Wawa Cosmetics.

“Saya macam tikus makmal, semuanya bermula dengan saya dulu. Seperti biasa, sebelum dilancarkan memang saya gunakan dulu. Selepas melalui proses kajian dan penyelidikan (R&D), produk ini dikeluarkan juga.

“Seawal tujuh hari, insya-Allah, keyakinan diri lebih tinggi dan muka tak kusam lagi. Paling penting kena dapatkan yang asli di pasaran. Scan kod QR pada produk dan terus ke website pembelian,” katanya.


Hasil Elak Makanan Manis & Hanya Berbuka Dengan 1 Lauk, Chef Wan Berjaya Turun Berat Badan

Elak makan makanan manis, chef selebriti negara iaitu Datuk Redzuawan Ismail atau lebih dikenali sebagai Chef Wan telah berjaya menurunkan berat badannya sebanyak lima kilogram selepas mengamalkan rutin pemakanan yang sihat.

Menurut Chef Wan, beliau hanya menikmati nasi bersama satu hidangan lauk, sayur dan buah-buahan sahaja.

Saya buka puasa dengan 3 cucur Udang dan 3 cucuk Satay Ayam juga from De.Wan.
With 2 glasses of water suddenly rasa kenyang pulak. So i kept it for sahur this morning.
Ever year bila Ramadan memang saya cannot eat a lot pun. Bila rasa kenyang saya berhenti.

Tambahan dah berumur ini my appetite makan pun mula menurun. I do noticed that. Over eating and indulging its not good pun for Ramadan. Some people boleh satu meja pelbagai juadah. From one end to another.

Saya tengok pun rasa takut. Boleh ke mereka habis semua itu?
Bila kita tak biasa hidup mewah dah tiba-tiba boleh bermewah mewah menjamu i stopped that habit and attitude thinking “Makan la sampai terasa kenyang dan berhenti.”
Pilihan makan saya tak suka manis-manis.

Di dalam sebulan berpuasa itu kemungkinan saya buat bubur pulut hitam sekali dan itulah the only dessert i have.
Kueh mueh yg manis-manis  jgn harap di meja rumah saya. Jika makan nasi cuma 1 lauk dan sayur sahaja serta buah-buahan.

Itu sebab saya tak ada kencing manis, darah tinggi and Dr kata my Jantung is excellence & cholesterol pun baik mau pun uric acid. Cara kita makan daily dan the jenis 2 makanan itu memang can effect our body weight pun.

When i stopped taking rice and bread for almost 2.5 months now dan jika makan pun cuma beberapa sudu sahaja i realised my weight has now dropped by 5kg! Tambahan bibik dah balik 3 months and i refused to hire a new maid. House keeping is also a wonderful excercise. So that also help to burnt part of my calories!
Alhamdulilah.😜😂👍


Kulit Gelap Bukan Disebabkan Keturunan Tapi Gangguan, Ini Punca Warna Kulit Kita Berbeza-beza

Setiap individu mempunyai warna kulit yang berbeza, berkemungkinan mewarisi warna kulit dari keturunan ataupun generasi. Jadi, tidak dapat dinafikan bahawa warna yang dimiliki ada kaitan dengan faktor genetik dan biologi yang lain. Jadi, apa yang menyebabkan begitu banyak warna kulit manusia yang berbeza-beza?

Adakah anda tahu bahawa warna kulit manusia bermula dari coklat paling gelap hingga coklat paling terang? Pada dasarnya, perbezaan warna kulit setiap manusia dipengaruhi oleh pigmentasi, pendedahan cahaya matahari, atau gabungan keduanya. Di samping itu, perbezaan persekitaran menyumbang kepada warna yang anda ada.

Salah satu penentu warna kulit adalah pigmen. Pigmen di kulit, yang dikenali sebagai melanin, dihasilkan oleh sel khusus yang disebut melanosit. Pigmen ini tersebar di antara sel-sel lain di lapisan paling dalam dari lapisan basal, iaitu lapisan luar kulit.

Apabila melanin telah dihasilkan, ia akan merebak ke sel kulit lain yang berdekatan. Penyebaran dan jumlah melanin dalam sel-sel kulit inilah yang menentukan sama ada anda mempunyai kulit gelap atau terang. Tanpa melanin, kulit akan menjadi pucat dengan warna merah jambu kerana aliran darah melalui kulit. Itulah sebabnya, orang kulit putih menghasilkan lebih banyak melanin, sementara pemilik kulit gelap mempunyai lebih banyak melanin.

Perkara yang dapat meningkatkan atau mengurangkan pengeluaran melanin boleh mempengaruhi warna kulit manusia iaitu pengaruh persekitaran. Pendedahan sinar ultraviolet (UV) dari matahari menyebabkan kulit menghasilkan lebih banyak melanin. Kesannya, kulit akan menjadi lebih gelap. Ini menjelaskan mengapa kebanyakan orang yang tinggal di kawasan sejuk dengan sedikit cahaya matahari mempunyai kulit yang cerah. Sementara itu, orang-orang di kawasan tropika cenderung mempunyai kulit gelap kerana sering terdedah kepada cahaya matahari.

Lama kelamaan, warna kulit manusia ternyata dapat menyesuaikan diri dengan persekitaran tempat mereka tinggal. Walau bagaimanapun, ciri-ciri manusia ini masih dipengaruhi oleh faktor genetik. Secara amnya, jenis warna kulit merujuk dari gelap hingga terang. Selain itu, skala Fitzpatrick dapat digunakan untuk mengklasifikasikan warna kulit. Skala Fitzpatrick mengklasifikasikan warna kulit berdasarkan tindak balas mereka terhadap selaran matahari, tanpa mengira kecerahan kulit.

Umumnya, individu dengan tona kulit jenis 1 dan 2 cenderung mudah terbakar. Pemilik jenis 1 dicirikan oleh warna perang sebelum terdedah kepada cahaya matahari. Apabila terkena sinar matahari, kulit akan mengalami reaksi pembakaran yang ditandai dengan bintik-bintik. Walaupun begitu, kulit jenis 1 tidak mudah berubah warna. Sementara itu, kulit jenis 2 cenderung cerah atau pucat. Apabila terkena cahaya matahari, jenis 2 akan muncul bintik-bintik tanpa disertai dengan perubahan warna.

Berbanding dengan jenis 1 dan 2, mereka yang mempunyai jenis kulit 3 hingga 6 jauh lebih selamat daripada selaran matahari. Ini mungkin kerana jenis ini cenderung lebih gelap dan menghasilkan lebih banyak melanin. Walau bagaimanapun, pemilik jenis kulit ini masih berisiko dari bahaya sinar UV. Apa pun warna kulit anda, ada baiknya anda menggunakan pelindung matahari semasa anda berada di luar dan untuk mengelakkan reaksi berbahaya dari sinar UV.

Selain menunjukkan sama ada kulit anda mudah terbakar atau tidak, warna kulit anda boleh dikaitkan dengan masalah kulit tertentu.

Terdapat beberapa keadaan dan penyakit yang boleh membuat anda mempunyai kulit yang lebih gelap, salah satunya adalah penyakit Addison. Penyakit ini yang menyebabkan kulit gelap biasanya menjadikan sel melanosit menghasilkan melanin terlalu banyak.

Apabila badan membuat melanin terlalu sedikit, kulit menjadi lebih cerah. Terdapat juga pelbagai penyakit yang dicirikan oleh kulit yang lebih ringan, iaitu:

Ketika anda meningkat usia, beberapa kawasan kulit anda mungkin menjadi gelap. Warna kulit yang tidak rata pada wajah dan tangan orang tua disebabkan oleh penyebaran sel pigmen atau melanosit yang tidak rata. Bukan itu sahaja, anda mungkin tidak selalu mempunyai kulit yang cantik kerana boleh berubah kerana musim dan paparan cahaya matahari.

Walaupun tidak memberi kesan langsung, menjaga kesihatan kulit adalah penting ketika anda ingin mengekalkan warna kulit semula jadi. Ia juga perlu untuk mencegah pelbagai penyakit kulit yang boleh berlaku bila-bila sahaja dan di mana jua.

Bulan ini, Hijabista menghasilkan Majalah Hijabista Edisi Jawi menampilkan Nur Fazura sebagai penghias wajah hadapan. Menariknya, dengan setiap pembelian para pembeli akan menerima dua helai tudung istimewa.

SUMBER : HELLOSEHAT & PEXELS


Jerawat Tumbuh Belakang Badan, Boleh Murung Kalau Tak Dirawat. 8 Tip Mudah Untuk Hijabi Atasinya Tanpa Pening Kepala

Masalah jerawat bukan sahaja hanya melanda wajah, tetapi juga boleh merebak di bahagian lain, iaitu di belakang badan. Walaupun di belakang, tetapi boleh membuatkan wanita mengalami kemurungan.

Bagi yang mengalami masalah ini, janganlah gusar kerana ada cara mudah untuk anda menyelesaikannya.

Terdapat 8 tip di bawah ini boleh anda amalkan dan hasilnya pasti akan menceriakan harimu.

• Kerap mandi bagi menghilangkan kesan peluh dan kotoran pada badan.

• Gunakan sabun anti-bakteria yang sesuai dengan kulit anda.

• Kerap menukar pakaian dalam, minimum sehari sekali agar tubuh bebas dari kesan peluh, kotoran dan bakteria.

• Jika badan kerap berpeluh, pastikan juga baju kerap ditukar.

• Pilih pakaian yang diperbuat daripada bahan-bahan yang sejuk dan menyerap peluh dengan baik terutama apabila anda memiliki jerawat baru yang sedang merebak di belakang badan.

• Apabila mencuci rambut, sebaiknya halakan rambut ke depan terutama ketika membersihkan sisa syampu pada rambut. Bahan kimia yang terdapat pada syampu dibimbangi boleh memburukkan lagi masalah jerawat di belakang badan anda.

• Ketika jerawat di belakang badan telah kering dan bersih, amalkan juga skrub di belakang badan atau pengelupasan kulit secara teratur. Hal ini bagi mengikis dan membuang sel-sel kulit mati yang berkemungkinan masih ada pada pada belakang badan dan punggung.

• Pastikan juga jika anda menggunakan perapi rambut selepas bersyampu dilakukan seperti cara yang sama seperti bersyampu.


Tak Perlu Banyak Langkah Nak Cantik, Doktor Kulit Ini Kongsi Tip Jaga Kulit Cara Minimalis & Straight Forward

Setiap orang ada cara tersendiri untuk menjaga kecantikan wajah. Untuk yang rajin ada sampai 10 hingga 20 langkah dari awal hingga akhirnya. Seperti juga dengan penjagaan kulit orang Korea yang dikaitkan dengan rutin 9 langkah. Tapi telah bertambah ke 14 langkah dan semuanya perlu diikuti untuk memastikan kulit jadi sihat dan cantik.

Namun untuk yang rajin tidak ada masalah. Tetapi bagi yang sibuk takkan nak abaikan rutin penjagaan wajah ini. Bagi memastikan kulit sentiasa terpelihara, jangan sesekali abai penjagaan wajah ini.

Perkongsian di laman sosial facebook oleh seorang doktor wanita Dr Nazelia memberitahu tip penjagaan kulit secara minimalis dan straight forward.

Menurutnya hanya 3 langkah mudah sahaja yang perlu dilakukan sebagai rutin penjagaan kulit harian. Beliau juga turut memberi panduan untuk menjaga wajah pada hujung minggu.

TIPS PENJAGAAN KULIT SECARA MINIMALIST & STRAIGHTFORWARD

Apabila berbicara tentang rutin penjagaan kulit orang Korea, kebiasaannya ia akan dikaitkan dengan ‘rutin 9 langkah’. Tapi tahun 2018 sahaja, rutin penjagaan harian telah bertambah kepada ‘14 langkah’. Tapi bagi kita yang sentiasa sibuk, anda sanggup ke apply 14 produk di wajah sebelum apply make up? And how much time will it takes? 2 hours? Saya yakin anda tidak akan ‘comply’ dengan 14 langkah ini.

PARA DOKTOR KULIT BERPENDAPAT HANYA 3 LANGKAH MUDAH SAHAJA YANG PERLU SEBAGAI RUTIN PENJAGAAN KULIT HARIAN:

LANGKAH 1: Pencuci muka – bagi yang kulit berjerawat, berminyak dan pori terbuka; pilih pencuci muka yang mengandungi AHA (alpha hydroxyacid) sekurang-kurangnya 7% untuk membantu menghapuskan “blemish” dimuka. Bagi yang berkulit kering, atau “aging skin” atau selepas rawatan muka intensif, produk pencuci “extra gentle” (NA Extra Gentle Cleanser) sangat-sangat perlu untuk mengekalkan kelembapan kulit. Untuk mereka yang menggunakan make up sama ada tebal @ nipis, guna kaedah “double cleansing” iaitu mencuci muka sebanyak 2 kali berturut untuk memastikan make up dapat ditanggalkan secara keseluruhan.

LANGKAH 2: Pelembap (moisturizer) – Untuk mereka yang berkulit kering, guna pelembap dalam bentuk krim (NA moisturisng cream) dan bagi yang berjerawat/ berminyak, guna pelembap dalam bentuk serum (NA Hydragel). Pelembap adalah salah satu produk penjagaan kulit yg sgt2 penting, doketot ulang sekali lagi … SANGAT SANGAT PENTING utk mengekalkan hidrasi. You will experience early signs of aging if you don’t use moisturiser frequently.

LANGKAH 3: Krim pelindung matahari (NA Sunscreen with SPF50++) Tahukah uolls 90% of skin damage are caused by UV? Tak kira la terperuk dlm office seharian @ tak keluar rumah pun masih kena apply sunscreen. Setiap 4 jam tau … ingat, SETIAP 4 JAM … Tiada alasan tak boleh repeat penggunaan sunblock tu sebab malas nak tanggalkan make up tau. Cari sunscreen dalam bentuk “colourless powder”. So when you apply the powder sunscreen, it wont affect your make up look.

LANGKAH 4: Langkah ini perlu utk mereka yg mempunyai masalah kulit seperti:
– JERAWAT: krim anti-jerawat dipakai sebelum menggunakan pelembap
– JERAGAT: serum anti-jeragat biasanya digunakan waktu malam (NA Miracle Whitening Booster)
– PRODUK ANTI-PENUAAN: kebanyakan nya dtg dlm bentuk serum/krim utk digunakan waktu malam (NA Ultimate Recovery Cream)

Eh, doketot… napa takde TONER? Tak perlu ke?

Kebanyakan doktor berpendapat toner tidak perlu dijadilan rutin penjagaan kulit kerana bahan “astringent” @ “alcohol” yang hanya merosakkan kulit jika digunakan secara kerap. Namun, apapun jenis kulit, sebaiknya uolls memilih toner dengan formula alcohol-free kerana alkohol dapat membuat kulit kering dan wajah menjadi lebih cepat tua.

RUTIN MINGGUAN:
1. SCRUB: Pilih exfoliating scrub yg bertindak menanggalkan kulit mati dgn cepat. TAPI jgn jadikan skrub sebagai rutin harian ye sis. IT S A NO-NO. Seminggu sekali @ 2 kali seminggu sudah cukup.
2. MASK: Pastikan muka dicuci dahulu sebelum memakai mask kerana using mask on a dirty face will only trap “impurities” into your skin.

Doketot tak dapat nafikan yang memakai terlalu banyak produk dimuka akan buat seseorang individu merasa “self-satisfied” kerana dapatkan “manjakan” kulit supaya lebih sihat. But why on make it as once a-week job, not as daily routine.

Sumber kredit: Dr Nazelia


Kulit Lebih Berseri Dan Sihat Dari Biasa, Usah Lupakan 5 Langkah Penting Ini Setiap Kali Anda Di Rumah!

Memiliki kulit yang sihat bukan hanya memfokuskan kepada penggunaan produk yang bersesuaian tetapi rutin penjagaan yang rapi juga membantu untuk menjadikan kulit anda sihat dan cantik berseri.

Tidak perlu mengeluarkan kos yang banyak serta tidak mengambil waktu yang lama, rutin penjagaan ini hanya boleh dilakukan di rumah sahaja. Nak tahu apa dia? Jom baca dan jangan lupa amalkan ya sis!

Lindungi Diri Daripada Sinar UV

Sinaran UV sememangnya memberikan kesan buruk kepada kesihatan kulit. ramai juga yang tidak mengendahkan tentang hal ini. Malah, produk pelindung sinar UV diketepikan dalam aktiviti harian.

Oleh itu, untuk kebaikan kulit yang berpanjangan, anda disarankan untuk menggunakan pelindung sinar sekurang-kurangnya SPF 15. Hindari sinar dari jam 10 pagi higga 4 petang, waktu ini pancaran matahari berbahaya untuk kulit.

Bebas Rokok

Percaya atau tidak, merokok bukan sahaja memberi kesan kepada organ-organ dalam seperti paru-paru mahupun jantung, malah ia juga tidak memberi kesan baik kepada kulit. Kesan rokok membuatkan kulit tampak tua dan berkedut. Merokok bukan sahaja merosakkan kolagen dan elastin kulit, malah ia mengecilkan saluran darah bagi kemasukan oksigen dan nutrien penting untuk kesihatan kulit.

Manjakan Kulit

Tahukah anda, mencuci muka dengan kerap ataupun mencukur boleh memberikan kesan buruk kepada kulit. Oleh itu, usah mandi terlalu lama, bercukur dengan berhati-hati, tekap tuala dengan perlahan semasa mengeringkan badan supaya fungsi pelembap masih ada pada badan. Usah lupa, sapukan pelembap mengikut jenis kulit.

Diet Yang Sihat

Apa yang anda makan, itulah yang akan memberi kesan kepada tubuh badan anda. Jangan ketepikan khasiat buah-buahan mahupun sayur-sayuran. Makan buah-buahan, sayur-sayuran juga bijiran penuh dan protein tanpa lemak. Pengambilan Vitamin C menggalakkan kulit kelihatan lebih muda.

Mengendali Tekanan

Stres tidak terkawal pencetus jerawat dan masalah kulit lain. Ambil tindakan mengawal tekanan. Tetapkan had dan kembali kepada to-do-list dan lakukan perkara yang menyeronokkan.

Bulan ini, Hijabista menghasilkan Majalah Hijabista Edisi Jawi menampilkan Nur Fazura sebagai penghias wajah hadapan. Menariknya, dengan setiap pembelian para pembeli akan menerima dua helai tudung istimewa.


5 Tanda Anda Perlu Tukar Baju Dalam Baru. Ini Cara Ukuran Sempurna Di Badan

Baju dalam yang longgar tidak dapat menyokong payudara, tetapi baju dalam yang terlalu ketat juga boleh rosak dengan cepat, malah mengehadkan pergerakan anda dan mengakibatkan kesakitan yang jelas. Tali pengikat dan tali bawah boleh menyebabkan rasa sesak dan sakit di bahu dan badan atas.

Sekiranya bra anda menyebabkan ketidakselesaan maknanya baju dalam itu tidak sesuai untuk anda. Tetapi bagaimana anda tahu jika baju dalam itu benar-benar terlalu ketat? Berikut adalah beberapa cara untuk mengetahui apakah masalah baju dalam anda ketat dan cara menyesuaikan atau menggantinya agar lebih sesuai.

Percaya atau tidak, memakai baju dalam yang terlalu ketat boleh memberi kesan negatif kepada pemakainya dengan pelbagai cara. Boleh jadi mengganggu keselesaan sepanjang pemakaian atau lebih serius lagi.

Baju dalam yang ketat boleh menyebabkan pelbagai masalah kulit, termasuk folikulitis, dermatitis, ruam panas, dan gatal-gatal. Apabila pakaian yang ketat bergesel pada kulit, boleh menyebabkan peluh berlebihan serta kerengsaan dan keradangan folikel rambut. Bukan hanya itu, bakteria di permukaan kulit lebih mudah masuk ke dalam folikel rambut dan menyebabkan jangkitan. Ruam panas terjadi apabila saluran peluh tersumbat dan gatal-gatal boleh terbentuk melalui tekanan fizikal pada kulit.

Anda mungkin mendapati diri dalam keadaan tidak selesa dengan sentiasa menyesuaikan tali semasa baju dalam terangkat dengan pergerakan anda.

Pakaian ketat, seperti Spanx, di perut dapat meningkatkan tekanan intra-perut sehingga seseorang dapat mengalami refluks asid dari asid yang didorong dari perut ke esofagus bawah.

Kadang-kadang baju dalam kelihatan baik di ruang ganti, tetapi ketika anda bergerak sepanjang hari, payudara anda mula tergelincir keluar dari ‘cup’ di depan atau di sisi. ‘Cup’ yang terlalu kecil boleh menyakitkan untuk dipakai, terutama jika ia mempunyai kabel bawah.

Payudara anda tidak betul-betul pada ‘cup’ atau underwire yang duduk di payudara itu sendiri juga boleh menjadi tanda bahawa baju dalam anda terlalu kecil. Kawat bawah yang dipasang dengan betul harus betul-betul menelusuri akar payudara dan harus terletak rata di tulang rusuk anda.

Masalah baju dalam fit yang paling biasa adalah ‘cup’ yang terlalu kecil dan band yang terlalu longgar. Ini menjadikan baju dalam yang tidak menyokong, tidak selesa dan membawa kepada masalah seperti sakit bahu dan belakang badan anda. Kebanyakkan individu sering mengimbangi tali yang terlalu longgar dengan mengetatkan tali terlalu ketat yang memberi tekanan pada bahu.

Masalah umum adalah masalah kulit yang semakin teruk melalui tali yang terlalu ketat. Tali baju dalam yang ketat yang mengesel luka kulit seperti keratosis seborrheic dan tahi lalat. Situasi ini kemudian boleh membengkak atau berdarah dan terasa sakit.

Bergantung pada masalah khusus anda, terdapat beberapa kaedah untuk melonggarkan baju dalam yang terlalu ketat atau menggantinya terus.

Sekiranya anda menggunakan mata kail pertama atau kedua, langkah terpantas adalah beralih ke set seterusnya untuk memberi sedikit ruang pernafasan. Sekiranya anda sudah menggunakan kait terakhir tetapi belum mahu memakai bra baru, cubalah pemanjang bra.

Sebilangan besar sokongan baju dalam adalah tali, bukan ‘cup’. Ketika tali longgar menyebabkan pita naik ke belakang, yang semakin mengganggu sokongan. Bayangkan kedudukan payudara anda, apabila belakang naik, bahagian depan turun.

Anda mungkin mempercayai bahawa setiap orang memakai satu saiz seumur hidup. Bergantung pada banyak faktor, ukuran baju dalam anda boleh berubah-ubah. Fluktuasi hormon, usia dan kehamilan dapat mengubah ukuran baju dalam seseorang. Anda mungkin perlu mencuba beberapa saiz yang sedikit berbeza dan untuk kesesuai di masa hadapan.

Tidak ada ukuran baju dalam yang “baik” atau “buruk”. Sekiranya anda menangguhkan membeli baju dalam kerana takut anda mungkin sesuai dengan ukuran yang dianggap oleh masyarakat “terlalu besar” atau “terlalu kecil,” buang garis pemikiran itu. Ukuran baju dalam yang sesuai untuk anda adalah yang paling sesuai untuk anda.

Tahap band – Jalur itu harus rata sepanjang masa, selesa tetapi tidak terlalu ketat atau terlalu longgar. Bahagian di tengah-tengah antara cawan, baju dalam berwayar hendaklah rata dengan sternum anda. Ia tidak boleh tunduk atau menekan. ”

‘Cup’ yang selesa – “Cup harus menyelimuti dan mengangkat tisu payudara sepenuhnya. Tidak boleh ada lebihan di bahagian atas atau sisi atau celah. Kawat harus mengesan garis besar payudara. Sekiranya wayar terlalu sempit, ia akan memotong dan jika terlalu lebar akan ada ruang kosong di dalam ‘cup’.

Lakukan “scoop and swoop” –  Bersandar ke depan, letakkan tangan lawan di dalam cawan ke arah sisi dan belakang dan tarik tisu ke atas dan ke depan dengan perlahan. Masukkan semua tisu payudara anda ke dalam cawan dan memastikan betul-betul muat.

Cari pita pengukur dan lilit di sekitar ruang di bawah payudara. Pastikan tidak melilitnya lebih ketat daripada yang anda mahukan. Sekiranya pengukuran anda bukan nombor bulat, bulatkan.

Menambah empat inci untuk pengukuran underbust, memberi anda ukuran band sebenar. Sekiranya pengukuran underbust anda adalah nombor ganjil, bulatkan jumlah anda. Sebagai contoh, ukuran underbust 31.5 menukar ke ukuran band 36. Ukuran underbust 29 inci menukar 34 band.

Pakai baju dalam paling nipis yang anda miliki atau tidak. Ukur sepanjang belakang badan dan bahagian payudara anda sepenuhnya. Sekali lagi, pastikan pita pengukur tidak lebih ketat daripada yang anda selesa pakai. Sekiranya payudara anda “dangkal” (bahagian penuh dari mereka berada di bahagian bawah), anda perlu sedikit condong ke depan untuk mendapatkan ukuran yang tepat.

Kurangkan nombor yang lebih kecil dari nombor yang lebih besar. Perbezaan memberi anda ukuran ‘cup’ anda: Perbezaan 1 inci adalah A, perbezaan 2 inci adalah B, dan seterusnya.


Empat ‘Amalan’ Ini Mampu Bantu Hijabi Peroleh Rezeki Seluas Lautan!

Rezeki setiap individu berbeza-beza dan tidak sama. Tentunya setiap individu mahu diri mereka mendapat rezeki yang banyak tetapi itu semua bergantung kepada amalan yang kita lakukan setiap hari.  Ada inidividu yang merungut mengapa rezeki terasa begitu susah untuk singah. Jika ada, pasti akan cepat habis.

Untuk mendapat rezeki yang luas, cuba amalkan beberapa amalan ini kerana ia dikatakan mampu membuka pintu rezeki kita. Semoga Allah membuka pintu rezeki seluasnya buat kita semua. Cuma, anda perlu bersangka baik dengan Allah.

Jangan lupa untuk beribadah kepada Allah dan Allah tidak akan mensia-siakan pengabdian diri hambaNya. Firman Allah dalam hadis qudsi:

“Wahai anak Adam, sempatkanlah untuk menyembah-Ku maka Aku akan membuat hatimu kaya dan menutup kefakiranmu. Jika tidak melakukannya maka Aku akan penuhi tanganmu dengan kesibukan dan Aku tidak menutup kefakiranmu.” (Riwayat Ahmad, Tirmizi, Ibnu Majah dan al-Hakim dari Abu Hurairah r.a.)

Istighfar merupakan rintihan dan pengakuan dosa seorang hamba di depan Allah. Dengan memperbanyak istighfar, Allah akan semakin jatuh kasih pada hambaNya lalu Dia akan melapangkan jiwa dan kehidupan hambaNya.

“Barang siapa memperbanyak istighfar maka Allah S.W.T akan menghapuskan segala kedukaannya, menyelesaikan segala masalahnya dan memberinya rezeki dari arah yang tidak disangka.” (Riwayat Ahmad, an-Nasa’i Ibnu Majah dan al-Hakim dari Abdullah bin Abbas r.a.)

Istighfar tidak pernah laku di sisi Allah jika anda masih berbuat dosa. Dosa bukan sahaja membuat hati resah malah mampu menutup pintu rezeki seseorang.

Sabda Nabi s.a.w.:

“…dan seorang lelaki akan diharamkan baginya rezeki kerana dosa yang dibuatnya.” (Riwayat at-Tirmizi)

Zikir dari ayat-ayat al-Quran atau asma’ul husna mengandungi fadilat khusus untuk keluasan ilmu, membuka pintu hidaya, diberi kemanisan iman dan dilapangkan rezeki. Selain itu, ia juga mampu menenangkan, menjernihkan dan melunakkan hati. Contohnya, siapa yang mengamalkan bacaan surah al-Waqiah setiap malam, dia tidak akan ditimpa kepapaan.


“Moga Allah Bantu Kita Istaqamah Sepanjang Apa Yang Kita Pelajari,” – Hazwani Helmi

Ramai yang masih menunggu konvokesyen dari universiti masing-masing. Gadis manis berlesung pipit yang dikenali merupakan seorang aktivis dan pelajar dalam bidang Psikologi. Tahukah anda Hazwani merupakan adik kepada salah seorang aktivis terkenal di Malaysia yang biasa membuat misi kemanusiaan, iaitu Heliza Helmi.

Berumur 25 tahun, Hazwani yang dipanggil ika mengikuti jejak kakaknya menjadi seorang aktivis kemanusiaan ini berjaya menggengam segulung Ijazah Sarjana Muda Sains Kemanusiaan dalam jurusan Psikologi. Perasaan bersyukur dan gembira dapat digambarkan di akaun media sosialnya. Pastinya buat Hazwani yang sangat sibuk dengan aktiviti kemanusiaan bersama NGO pastinya membuatkan dirinya rasa bersyukur.

Menurut Hazwani di akaun Instagramnya, dia menyatakan bahawa keluarga, ibu dan bapanya merupakan pembangkit semangat untuk dia memiliki segulung ijazah itu. Semestinya ia bukan sesuatu yang mudah buat Hazwani. Selain itu, Hazwani juga berpendapat bahawa keluarganya yang melihat jatuh dan bangun dirinya sebelum berjaya menggengam segulung ijazah. Siapa sangka dalam kesibukan harian, Hazwani dapat menamatkan pelajarannya dengan cemerlang.

“Tiada harta yang lebih bernilai selain dari keluarga tercinta. Mereka menjadi saksi saat ika jatuh, saat ika takut, saat ika buntu dan mereka juga menjadi saksi hingga ke saat ini ika dapat memegang segulung Ijazah Sarjana Muda Sains Kemanusiaan (Psikologi),” Menurut Hazwani melalui kapsyen gambar di Instagramnya.

Hazwani juga menegaskan sebagai seorang pelajar yang sudah tamat belajar untuk memikul tanggungjawab yang patut sepatutnya. Menurut Hazwani, ilmu yang dipelajari merupakan perlu seimbang dengan dunia dan juga akhirat tidak dilupakan.

“Semoga kita semua kekal istiqamah sepanjang apa yang dipelajari di UIA dan teruskan perjuangan di arena masing-masing,” ujar Hazwani

Sebagai hamba Allah yang mencari ilmu di dunia, jangan sesekali lupa akan akhirat juga. Hazwani turut menyatakan banyak yang perlu dipelajari dan perbaiki. Hazwani turut berdoa agar kita memiliki ilmu ladunni. Selain itu, Hazwani meminta agar semua mendoakan dirinya, keluarga dan semua muslimin muslimat agar di bawah jagaan Allah SWT.

Akhir kata, pasangan adik beradik ini bukan sahaja memperjuangkan isu ummah di Syria dan Gaza. Malah, mereka pernah berkali-kali menyertai misi kemanusiaan ke sana dalam membantu masyarakat di sana. Baguskan! InsyaAllah, jika kita ikhlas dalam melakukan sesuatu pasti mudah!


Rupanya 3 Golongan Kaki Sembang Ini Paling Dibenci Oleh Rasulullah

Sembang bukan sahaja dapat menghilang rasa tekanan dan kebosanan malah dapat meluangkan masa yang kesunyian. Namun pelbagai topik yang disembangkan boleh jadi memberi manfaat pada kita Samada berkongsi pendapat mahupun memberi nasihat.

Namun ada juga 3 golongan kaki sembong ini yang dibenci Rasulullah SAW.

1. Thartharun: Golongan yang sembang kencang atau cakap berjela-jela yang tidak berfaedah. Mereka ini biasanya suka mencelah percakapan orang lain dan gemar menguasai perbualan tanpa memberi ruang kepada orang lain bercakap.

2. Mutasyaddiqun: Golongan yang suka bercakap dengan gaya yang merendahkan atau meremehkan orang lain.

3. Mutafayhiqun: Golongan yang bila bercakap, suka cerita tentang dirinya sahaja untuk tonjolkan dirinya lebih dari orang lain.

Dalam sebuah hadis, Rasulullah SAW bersabda:

أَبغَضَكُمْ إِليَّ وَأبْعَدَكُمْ مِني مَجْلساً يَومَ القِيامةِ: الثَّرْثَارونَ، والـمُتَشَدِّقُونَ، وَالـمُتَفَيْهِقُون

“Sesungguhnya orang yang paling aku benci dan paling jauh kedudukannya daripadaku pada hari Kiamat ialah orang yang paling lebat sembangnya, orang yang suka memperolok orang lain dan orang yang sombong bicaranya.” [riwayat al-Tirmidzi].

Jadi manfaatkan setiap perbualan yang disembangkan agar kita tidak tergolong dalam 3 golongan yang dibenci Rasulullah SAW.

SUMBER: Dr. Kamilin Jamilin


Jangan Asyik Pakai Blusher Merah Jambu Je, Ini Warna-warna Blusher Yang Sesuai Dipakai Ikut Tona Kulit

Blusher atau pemerah pipi dapat membantu memberi sedikit ‘warna’ kepada wajah anda agar anda tidak kelihatan terlalu pucat dan kusam. Dalam koleksi produk solekan blusher adalah satu item solekan yang sangat penting.

Mungkin anda tidak berapa gemar dengan alat solekan yang lain namun pastikan blusher merupakan satu alat solek ‘must-have’ untuk semua hijabi. Terdapat banyak warna blusher di pasaran dan ia pastinya mengelirukan hijabi untuk memilihnya. Tidak semua warna sesuai untuk tona kulit anda.

Tip Memilih Warna Pemerah Pipi Yang Sesuai Dengan Tona Kulit

Pemerah pipi merah jambu selalu menjadi pilihan bagi kaum wanita apabila mengenakan mekap di wajah. Anda pasti pemerah pipi warna merah jambu sesuai dengan tona kulit anda? Hari ni nak share tips memilih pemerah pipi yang sesuai mengikut kulit anda?

Kenal Pasti Tona Kulit Anda
Pertama sekali kenal pasti sama ada anda mempunyai tona kulit panas atau sejuk. Jika urat di bahagian dalam pergelangan tangan anda kelihatan biru, anda sesuai memakai aksesori berwarna perak dan pakaian putih dan hitam terang menonjolkan kecantikan warna kulit anda. Sekiranya urat di bahagian dalam pergelangan tangan anda kelihatan hijau, anda dalam golongan tona kulit warna panas. Sesuai memakai perhiasan emas dan warna neutral/tan yang akan menyerlahkan lagi kecantikan tona kulit anda.

Pemerah pipi dalam bentuk krim, serbuk atau cecair?
Bagi si kulit kering, pemerah pipi dalam bentuk krim akan memberi kelembapan yang diperlukan dan membuat kulit wajah bersinar dari dalam. Serbuk pemerah pipi pula mempunyai kuasa tahan lama pada pemilik kulit berminyak dan jika anda mempunyai bintik atau kesan jerawat pada kulit wajah ia adalah pemilihan yang tepat selepas mengenakan concealer. Pemerah pipi berbentuk berbentuk cecair boleh menghilangkan solekan asas anda jika disapu terlalu kuat. Anda boleh menggunakan pemerah pipi cecair ( liquid stain ) untuk kesan yang cepat dan warna yang menyerlah.

Kulit putih pucat
Sesuai memakai pemerah pipi warna merah jambu yang terang, yang akan mewujudkan efek merah lembut pada pipi anda.

Kulit sawo matang
Peach atau oren lembut akan menyerlahkan lagi kecantikan kulit anda kerana ia membantu meningkatkan cahaya yang wujud dalam kulit anda. Untuk warna yang lebih kaya dan padat , sapukan pemerah pipi berbentuk krim.

Warna kulit zaitun
Warna kulit seperti warna buah zaitun kelihatan sesuai dalam kedua-dua warna pemerah pipi berwarna oren atau merah jambu. Tetapi, digalakkan memakai pemerah pipi berwarna coklat neutral untuk menambahkan dimensi terhadap warna kulit anda. Atau jika anda berani , sapukan pemerah pipi dengan warna pop merah jambu terang.

Warna kulit gelap
Anda boleh memakai pemerah pipi berwarna merah jambu terang ataupun oren-merah terah untuk menyerlahkan wajah anda. Anda juga boleh gunakan pemerah pipi yang mempunyai glitter untuk memberi efek cahaya atau glowing pada pipi anda.

Jika anda cenderung untuk memakai gincu bibir dengan warna lebih kuat, pilih pemerah pipi dengan warna merah muda neutral yang akan membuatkan struktur tulang pipi meninggi.

TEKNIK SAPUAN BLUSHER MENGIKUT BENTUK WAJAH

Bujur: Sapu blusher kat bahagian tulang pipi dengan gerakan sedikit melengkung atau tambahkan sedikit blusher kat atas tulang hidung bagi menimbulkan kesan yang lebih glamor woww gitu..

Bulat: Buat teknik shading di bahagian rahang dengan menggunakan blusher sedikit gelap daripada warna kulit agar wajah kelihatan lebih bujur.Kemudian sapukan blusher dengan warna yang lebih terang pada puncak pipi ke arah telinga dengan gerakan ke atas.

Lonjong: Bagi wanita yang memiliki wajah lonjong,gunakan blusher tepat pada tulang pipi dengan sapuan mendatar.Gunakan warna yang lebih terang agar tertumpu pada bahagian pipi dan ia mampu menutup wajah yang kelihatan memanjang.

Persegi: Untuk menyamarkan potongan rahang,sapukan blusher dengan warna yang lebih gelap dari dagu dan pipi sehingga ke telinga

Hati: pilih blusher dengan warna sedikit gelap dan sapukan pada bahagian sekitar dagu dan bawah rahang.

TIP MEMAKAI BLUSHER
1. Pakai blusher berwarna lembut semasa siang dan terang sewaktu malam

2. Pakai blusher selepas solekan terakhir. Senang hendak agak ketebalan yang anda akan sapukan nanti.

3. Bagi yang memiliki kulit putih atau cerah, warna blusher yang paling sesuai adalah pink. Sama ada soft pink, brown pink atau dark pink.

4. Untuk kulit kuning langsat, anda boleh pakai pink yang ala-ala peach color, baby pink, brown orange atau chocolate mocha.

5. Kulit wanita Asia iaitu sawo matang lebih sesuai pakai bronze, red plum, dark orange dan soft brown.

6. Untuk si hitam manis yang tan kulitnya sesuai sangat dengan peach color, apricot,plum, coral dan deep orange.


Rupanya Panggilan Abi & Ummi Pada Pasangan Boleh Jatuh Hukum Haram. Ini Penjelasannya!

Panggilan atau memanggil kepada orang tersayang dalam Islam dengan penuh kehormatan, kasih sayang dan kelembutan memang digalakkan.

Membiasakan diri memanggil pasangan dengan panggilan sayang (Humairaa) merupakan hal yang lumrah dan dianjurkan oleh Nabi Muhammad SAW. Ini kerana baginda jika memanggil isterinya selalu dengan memakai panggilan ‘Ya Humairaa’ yang ertinya ‘Sayangku’.

Selain memberikan rasa senang pada pasangan, memanggil pasangan dengan panggilan sayang tentu akan membuatkan perasaan cinta dan kasih sayang semakin melekat dan utuh.

Sudah biasa kita mendengar atau menggunakan panggilan sayang terhadap pasangan kita. Bermacam-macam panggilan sayang yang kita berikan seperti ‘Honey’, ‘Hubby’, ‘Sayang’, ‘Cinta’, dan berbagai panggilan yang lainnya.

Panggilan sayang itu untuk menunjukkan rasa sayang dari tiap pasangan. Sering juga digunakan panggilang sayang yang islami oleh pasangan suami isteri, seperti’Abi’ dan ‘Ummi’.

Tapi ternyata, panggilan ‘Abi’ dan ‘Ummi’ itu sebenarnya diharamkan dalam Islam. Maksud dan tujuan sebenarnya baik, tetapi jika asal pakai tanpa mengetahui erti dan asal usulnya maka akan menjadikan ini haram.

Dalam kitab Ar-Raudhatul Murbi’ Syarah Zadul Mustaqni’ juz 3/195, dijelaskan tentang hal memanggil pasangan “Dan dibenci memanggil salah satu di antara pasangan suami istri dengan panggilan khusus yang ada hubungannya dengan mahram, seperti istri memanggil suaminya dengan panggilan ‘Abi’ (ayahku) dan suami memanggil istrinya dengan panggilan ‘Ummi’ (ibuku).”

Ada baiknya jika belum memiliki panggilan sayang, jangan digunakan panggilan tersebut. Namun jika sudah terlanjur, ada baiknya untuk menggantinya. Perlahan-lahan pasti akan terbiasa walaupun awalnya tidak.

Memang masih banyak yang memakai panggilan pasangan seperti ini, terutama di rumah keluarga islam. Ini kerana kita sudah tahu, sebaiknya hindari panggilan sayang seperti ini.

SUMBER: airsoya.com


Miliki Produk Kecantikan Setaraf Selebriti Antarabangsa, Rahsia Kecantikan Semulajadi Fazura Terbongkar

Ramai selebriti terkenal dalam dan luar Negara bukan sahaja melebarkan bakat dari segi nyanyian mahupun lakonan. Namun bakat yang ada tidak disia-siakan, kebanyakkan selebriti mengembangkan sayap di dalam bidang perniagaan. Jadi perhatian umum apabila perkembangan dunia kecantikan dipelopori kebanyakkan selebriti terkenal luar mahupun dalam Negara.

Sekali pandang pasti terpegun dengan keaslian wajah dan susuk tubuh selebriti negara kesayangan ramai. Seorang selebriti yang mempunyai kecantikan natural tidak pernah takut berkongsi wajah polos tanpa solekan.

Ibu kepada Fatima, Fazura yang baru melahirkan cahaya mata pertama, selebriti yang mempunyai aura tersendiri dari segi gaya dan penampilannya. Bukanlah selebriti yang baru dalam bidang perniagaan. Terbaharu dengan rangkaian produk kecantikan di atas jenama FAZURA SKINCARE adalah produk khas untuk penjagaan kulit wajah.

Baru dilancarkan pada Ogos lalu, rangkaian produk kecantikan FAZURA SKINCARE mempunyai permintaan ramai. Pastinya ramai yang teruja, keberkesanan produk bergantung pada pengamalnya. Melalui entri muat turun Fazura dilaman sosial sering berkongsi rejim kecantikan harian, walaupun setelah bersalin kecantikan Fazura menjadi inspirasi hijabi di luar.

FEEL GOOD CLEANSER

Pembersih muka 2 dalam 1 ini diformulasikan khas untuk menghilangkan kekotoran dan solekan ringan dalam satu langkah mudah. Kandungan ekstrak benih avena strigosa dan ekstrak oat hitam, berkesan dalam memberikan penghidratan kulit 24 jam yang tahan lama. Manakala ekstrak cynanchum atratum tumbuhan dari ubat Korea untuk mengatur fungsi penghalang kulit, menghalang reaksi keradangan dan membolehkan kesan pertumbuhan semula kulit yang tinggi.

FAZBULOUS SERUM

Serum ringan dan lembut ini diselitkan dengan tindakan pencerah, pelembab dan pembaikan yang mencerahkan dan meratakan warna kulit sambil menghidratkan kulit anda, dengan hebat! Hanya dengan beberapa titis pada hujung jari dan perlahan-lahan sapukan ke seluruh wajah dan leher. Ekstrak Centella Asiatica meningkatkan percambahan sel dan sintesis kolagen di kawasan luka dan memperbaiki keadaan kulit dengan jerawat Vulgaris.

GLOW DAY CREAM SPF 35

Krim siang yang lembut, diselitkan dengan pencerah dan pelembap segera yang mencerahkan dan meratakan warna kulit sambil melembapkan kulit. Krim siang ini juga mengandungi campuran Butil Methoxydibenzoylmethane, Ethylhexyl Methoxycinnamate, Octocrylene penapis pelindung matahari yang unik yang memberikan perlindungan yang lebih baik daripada UVA / UVB. Asid askorbik dan vitamin C yang sangat stabil dengan sifat antioksidan yang luar biasa yang membantu mengurangkan penampilan pigmentasi dan garis-garis halus sambil meningkatkan kecerahan pada kulit. Krim pelembap ini mengandungi natrium hyaluronat yang mengikat air dengan kelembapan tinggi dan rendah. Ia membantu menganjalkan kulit dan mengurangkan penampilan kedutan dan garis-garis halus, sekaligus memberikan penghalang perlindungan bagi kulit.

YES QUEEN FACE SCRUB

Pupuk diri bagaikan ratu dengan skrub berasaskan air ini diformulasikan dengan kebaikan kenari dan ekstrak gandum hitam untuk membersihkan kotoran dan kekotoran. Ia juga membantu melicinkan kulit untuk kulit yang berseri dan kelihatan lebih muda. Tocopheryl aAcetate ejen antioksidan dan anti-radang yang sangat baik. Ia mempunyai sifat pelembap yang baik yang menjadikan kulit terasa lembut dan halus.

AMAZING NIGHT REPAIR

Serikan wajah usai bangun tidur dengan krim malam yang ringan dan tidak berminyak ini diselitkan dengan tindakan pencerah, pengetatan dan pelembap yang mencerahkan dan meratakan warna kulit, mengurangkan garis-garis halus dan kedutan sambil melembapkan kulit, semalaman. Ternyata kehebatan krim ini dengan gabungan niacinamide, Ekstrak Alga, tokoferil asetat, ekstrak centella asiatica dan juga natrium hyaluronat membantu menganjalkan kulit dan sekaligus memberikan penghalang perlindungan bagi kulit.

Nah! Bukan lagi rahsia kecantikan selebriti Fazura yang menjadi dambaan hijabi. Ternyata produk lokal juga setanding dengan produk penjagaan kulit antarabangsa. Lihat sahaja pembungkusan yang ringkas dan menarik pastinya bahan yang terkandung dan hasilnya yang bakal menjadi bualan si beauty junkie.


Wajah Cerah Bersinar, Ini 5 Zat Yang Biasa Terkandung Di Dalam Produk Kecantikan Anda

Susun perawatan kulit Anda dengan produk penjagaan kulit wajah yang mengandung zat untuk wajah nampak cerah bersinar tanpa pembedahan plastic mahupun makanan sampingan.

Rutin perawatan wajah pagi dan malam tentu sudah menjadi yang begitu lumrah hijabi buat masa ini. Setiap wanita pasti memiliki rejim kecantikan mereka masing-masing. Dari minimalis hingga yang paling ekstensif. Tujuannya satu, untuk mendapatkan wajah yang nampak cerah bersinar. Untuk itu pastikan produk perawatan kulit anda mengandung satu atau beberapa dari lima kandungan dasar yang berkhasiat mencerahkan kulit wajah. Antara produk yang hijabista sarankan ialah:

Jika biasanya anda familiar dengan kandungan Vitamin C pada makanan, terutama buah-buahan, sejak belakangan ini, Vitamin C menjadi salah satu zat yang juga banyak terkandung dalam produk-produk kecantikan. Khasiatnya yang paling terkenal adalah untuk mencerahkan wajah dan menyamarkan hyperpigmentation dan bintik hitam. Bahkan penggunaan Vitamin C boleh mencegah terbentuknya bintik hitam sekaligus, atau setidak-tidaknya menghambat pembentukannya.

Kiehl’s Clearly Corrective Dark Spot Solution boleh menjadi salah satu produk Vitamin C yang anda patut cuba. Begitu juga Drunk Elephant C-Firma Vitamin C Day Serum. (SIR).

Glycolic Acid termasuk dalam keluarga Alpha Hydroxy Acid (AHA), salah satu zat chemical exfoliant yang berkhasiat untuk meratakan tekstur kulit dan juga mencerahkan kulit kerana mengupas lapisan kulit mati di bagian luar kulit. Kandungan ini boleh lebih efektif dan efisien dibandingan dengan physical exfoliator seperti skrub yang boleh terasa kasar untuk kulit sensitif.

Alpha-H Liquid Gold yang mengandung 5% Glycolic Acid boleh menjadi salah satu produk Glycolic Acid yang patut anda cuba. Ada pula T.L.C. Glycolic Resurfacing Night Serum yang mengandung 12% AHA/BHA, termasuk Glycolic Acid yang boleh meratakan warna dan tekstur kulit serta mencerahkan penampilan wajah anda.

Jenis AHA lain yang boleh anda gunakan untuk mendapatkan kulit cerah bercahaya adalah Lactic Acid. Secara umum, khasiatnya tak berbeda jauh dengan Gycolic Acid. Hanya saja, Lactic Acid akan lebih sesuai digunakan jika memiliki kulit yang kering dan sensitif. Sebabnya, Lactic Acid memiliki molekul yang lebih halus dan berukuran lebih besar sehingga penyerapannya pun lebih terbatas dan aman bagi kulit sensitif.

Lactic Acid juga memiliki khasiat melembapkan yang lebih ampuh dibandingkan dengan Glycolic Acid. Salah satu produk Lactic Acid yang paling popular adalah Sunday Riley Good Genes All-in-One Lactic Acid Treatment.

Jika tadi anda sudah mengetahui dua kandungan paling popular dari keluarga besar AHA, zat lain yang juga tak kalah popular dalam produk-produk perawatan kecantikan adalah Salicylic Acid. Chemical exfoliant ini termasuk dalam keluarga Beta Hydroxy Acids.

Kandungan yang satu ini sesuai digunakan oleh anda yang memiliki kulit berjerawat. Sebabnya Salicylic Acid, sebagaimana BHA yang lain, merupakan zat yang larut dalam minyak sehingga boleh menyerap ke lapisan kulit yang lebih dalam.

Beberapa produk Salicylic Acid yang bisa Anda coba antara lain Paula’s Choice 2% BHA Liquid Exfoliant dan Alpha-H Clear Skin Daily Hydrator Gel yang juga mengandung zat pencerah lain seperti Niacinamide.

Bicara tentang Niacinamide, zat yang satu ini memang termasuk salah satu kandungan paling popular dalam produk perawatan kulit. Khasiatnya memang pelbagai, mulai dari penyembuhan bekas jerawat, hingga menyamarkan hyperpigmentation serta tak lupa melembapkan kulit wajah. Zat yang merupakan kumpulan dari Vitamin B3 ini memang termasuk multifungsi.

Ia juga termasuk mesra di kulit dan sesuai digunakan oleh pemilik kulit sensitif. Produk-produk Niacinamide yang bisa anda cuba antara lain Glossier Super Pure atau The Ordinary Niacinamide 10% + Zinc 1% yang menjadi kegemaran ramai wanita.


Bibir Boleh Jadi Hitam Jika Lakukan 7 Kesalahan Kecil Ini. Elakkan Ya!

Bibir yang merah, sihat dan mungil menjadi idaman setiap wanita. Tetapi, terdapat sesetengah wanita mengalami masalah bibir hitam.

Tentunya anda malu dan tidak yakin untuk berhadapan dengan orang ramai. Sebenarnya, aktiviti seharian yang kita lakukan juga boleh membawa kepada masalah ini.

Ketahui 7 kesalahan kecil yang anda boleh hindari supaya bibir tidak hitam.

Sebaiknya, hindari daripada memakai produk kosmetik yang murah kerana kualitinya yang agak meragukan. Jangan sesekali memakai gincu bibir yang sudah tamat tempoh. Bibir bukan sahaja rosak, malah boleh jadi hitam dan pecah-pecah.

Gaya hidup yang tidak sihat juga boleh membawa kepada masalah ini. Contohnya, merokok serta minum minuman beralkohol. Biasakan minum air putih dan makan sayuran serta buah-buahan okay!

Kekurangan air akan membuatkan bibir kering dan pecah-pecah, akhirnya menjadi hitam. Perbuatan menjilat bibir juga perlu dihindari kerana ia akan membuat bibir menjadi lebih kering.

Kadangkala, bibir boleh menjadi hitam kerana alergi dengan sesuatu. Contohnya, ubat gigi yang anda gunakan. Hanya anda yang tahu tahap alergi anda kerana setiap orang berbeza-beza.

Diakui bahawa mengambil kafein akan membuatkan anda kembali segar. Tetapi, jangan ambil secara berlebihan. Kafein boleh menyebabkan bibir anda hitam dengan lebih cepat.

Bibir merupakan satu bahagian yang sensitif. Jadi, anda harus merawatnya dengan berhati-hati. Gunakan pelembap bibir serta skrub bibir untuk mendapatkan bibir yang lebih sihat dan tidak hitam.

Seperti yang anda sedia maklum, kulit akan menjadi tidak sihat sekiranya terkena matahari terlalu lama. Salah satunya juga akan membuat bibir menjadi hitam. jadi, gunakan pelembap bibir yang mengandungi SPF agar bibir tidak hitam.


10 Hari Terawal Bulan Zulhijjah, Apa ‘Istimewanya’ Buat Kaum Hawa?

Umum sedia maklum bahawa kini kita sedang berada pada hari ketiga di satu lagi bulan mulia selain bulan Ramadhan iaitu bulan Zulhijjah. Di mana pada 10 hari terawal pada bulan ini jika direbut keistimewaanya dengan perlaksanaan ibadah dikatakan bakal memperoleh ganjaran pahala yang besar dan berlipat ganda.

Justeru, bagi kaum hawa khususnya para hijabi yang sedang berjihad menuju jalan yang diredai Allah SWT serta mempunyai hajat, bulan ini hendaklah dimanfaatkan dengan sepenuhnya.

Oleh itu, disini hijabista kongsikan keistimewaan dan kelebihan bulan Zulhijjah menurut sudut pandang dan penjelasan dari pendakwah bebas yang tidak asing lagi iaitu Ustazah Asma’ Harun agar hijabi lebih cakna dan dapat mempertingkatkan ketakwaan serta merebut ganjaran pahala.

Ini adalah bertepatan seperti yang termaktub dalam firman Allah menerusi Surah Al-Fajr ayat 1 – 2 yang berbunyi:

وَالْفَجْرِ, وَلَيَالٍ عَشْرٍ

“Maksudnya: “Demi waktu fajar, dan 10 malam (serta hari terawal Zulhijah).”
Tambah, Ustazah Asma lagi, perkara sama turut disebutkan menerusi hadis Nabi Muhammad SAW yang menyatakan bahawa ganjaran pahala yang diperoleh ketika melaksanakan ibadah pada bulan Zulhijjah langsung tidak dapat menandingi ganjaran pahala kerana berjihad di jalan Allah SWT.

Maksudnya: “Tiada hari-hari yang amalan soleh paling disukai oleh Allah untuk dilakukan melainkan hari-hari ini iaitu Baginda memasukkan 10 hari terawal Zulhijjah. Para sahabat bertanya, “Wahai Rasulullah, walaupun jihad di jalan Allah tidak dapat menandinginya?” Baginda bersabda, “Walaupun jihad di jalan Allah tidak dapat menandinginya, melainkan seorang lelaki yang keluar berjihad bersama hartanya, kemudian dia langsung tidak kembali. (HR al-Bukhari, hadis sahih)

Sehubungan itu Ustazah Asma’ mdengaskan bahawa, amatlah beruntung bagi sesiapa yang berkejar-kejar merebut peluang yang cukup istimewa ini untuk memperoleh ganjaran pahala yang telah dijanjikan Allah SWT.

Berikut merupakah tarikh 10 hari terawal yang terpenting dalam bulan Zulhijah dan wajar diberi perhatian khususnya buat kaum hawa melipatgandakan amalan:

Daripada Ibnu Abbas r.a., Nabi Muhammad SAW bersabda:
مَا مِنْ أَيَّامٍ الْعَمَلُ الصَّالِحُ فِيهَا أَحَبُّ إِلَى اللهِ مِنْ هَذِهِ الأَيَّامِ يَعْنِي أَيَّامَ الْعَشْرِ، قَالُوا: يَا رَسُولَ اللهِ، وَلاَ الْجِهَادُ فِي سَبِيلِ اللهِ؟ قَالَ: وَلاَ الْجِهَادُ فِي سَبِيلِ اللهِ، إِلاَّ رَجُلٌ خَرَجَ بِنَفْسِهِ وَمَالِهِ، فَلَمْ يَرْجِعْ مِنْ ذَلِكَ بِشَيْءٍ

Maksudnya: “Tiada hari-hari yang amalan soleh paling disukai oleh ALLAH untuk dilakukan melainkan hari-hari ini iaitu Baginda memasukkan 10 hari terawal Zulhijah. Para sahabat bertanya, “Wahai Rasulullah, walaupun jihad di jalan ALLAH tidak dapat menandinginya?” Baginda bersabda, “Walaupun jihad di jalan ALLAH tidak dapat menandinginya, melainkan seorang lelaki yang keluar berjihad bersama hartanya, kemudian dia langsung tidak kembali.” (HR Bukhari, hadis sahih)

“Subhanallah, allahuakbar. 10 hari awal Zulhijjah ini juga disebutkan sebagai pesta ibadah buat umat islam yang terbesar, kerana ganjaran besar disediakan bagi sesiapa yang merebutnya.

“Sahabat semua, mari bersama perbanyakkan amal soleh sepanjang awal bulan Zulhijjah ini, mudah-mudahan asbab inilah kita dapat meraih syurga-NYA.

“Semoga kita tergolong bersama mereka yang diampunkan dosa sebelum dan akan datang,” titipnya.

Haa.. Dah tau kan bertapa besarnya ganjaran pahal sekiranya melipatgandakan amalan pada bulan Zulhijjah?

Ini demikian kerana, didalamnya tersembunyi hari-hari yang amat berkah dan paling bermakna serta penting di sisi Allah. Sebagai umatnya adalah amat digalakkan jika kita mampu menghayati hari-hari penting ini dengan penuh manfaat dan ketaqwaan.

Oleh itu, Hijabista berharap agar para Hijabi sekalian tidak melepaskan peluang untuk merebut ganjaran pahala dengan melipatgandakan amal ibadah masing-masing!


Sudah Lama Berniat Peluk Islam, Penyanyi Korea Jay Kim Kini Dipanggil Daud Kim

Mengambil keputusan untuk memeluk agama baru bukan sesuatu yang mudah. Banyak pengorbanan yang harus ditempuh demi melaksanakannya. Begitu jugalah yang terpaksa dihadapi oleh penyanyi solo dari Korea Selatan iaitu Jay Kim atau Kim Jaehan.

Menurut penyanyi tersebut, dia sudah lama memendam Hasrat ingin memeluk agama Islam namun terpaksa menangguhkannya kerana tidak mendapat restu dari ibunya. Ibunya risau dan tak yakin samada dia benar-benar ingin memeluk Islam.

Tambahan pula, agama Islam merupakan agama yang agak asing di sana. Memang kita dapat lihat ada masjid dan makanan halal di sana namun populasi muslimnya masih sedikit iaitu sekitar 200,000 orang dan kebanyakannya adalah pendatang luar yang berhijrah ke sana. Selain itu, terdapat juga rakyat mereka yang mempunyai persepsi negatif terhadap agama Islam disebabkan pengaruh media yang berat sebelah.

Jay Kim sebelum ini pernah mengeluarkan dua album mini. Kalau nak tahu, jejaka ini pernah mengeluarkan lagu raya hasil kolaborasi dengan penyanyi tempatan yang lain iaitu Hyunmin-A, Reyhan One Avenue Band, Natasha Yazir dan Keyin Tay. Lagu itu bertajuk Insa-Raya!

Namun, pada masa ini dia lebih aktif di laman YouTube dengan memuat naik video nyanyian ‘cover’ lagu daripada penyanyi lain. Bukan itu sahaja, dia sering memuat naik video info mengenai budaya Islam di Korea dan bergaul dengan muslim di sana.

Dia juga berasa teringin untuk ke Malaysia bagi menimba ilmu ajaran Islam. Katanya, Malaysia merupakan negara yang harmoni dan membuatkannya lebih mudah untuk belajar agama di sini.

Kini bergelar saudara baru, Jay Kim akhirnya membuat keputusan untuk memeluk agama Islam apabila mengucapkan kalimah syahadah di depan imam masjid di Seoul dan menukar nama daripada Kim Jae Han (Jay Kim) kepada Daud Kim menandakan permulaan barunya sebagai seorang Muslim.


Mahu Solekan Kekal Lama, Cantik Dan Sempurna Walaupun Seharian Di Luar? Inilah Rahsianya!

Tidak semestinya produk solekan yang mahal mampu berikan kamu kekemasan apabila bersolek jika tidak kena dengan caranya. Jika produk yang dipilih tidak tepat, ia boleh memberi kesan buruk kepada wajah.

Langkah-langkah untuk gaya solekan yang ringkas dan mudah.

Apabila berbicara tentang langkah atau persediaan sesuatu solekan, setiap individu mestilah senantiasa peroleh idea utk mempersiapkan kulit wajah dengan rutin “skincare” terlebih dahulu.

Selepas dengan persediaan kulit wajah yang rapi, kita perlukan lapisan bedak asas yang ringan dan nipis. Ini untuk pastikan kulit nampak lebih segar.

Anda boleh menggunakan BB-Cushion atau “coloured tinted moisturiser” menjadi bedak asas dalam gaya solekan anda.

Untuk solekan mata, anda boleh menggunakan rona coklat atau emas. Warna-warna asas ini adalah ‘basic” untuk solekan mata wanita asia. Satu warna sudah mencukupi untuk menghasilkan gaya solekan ala ‘nude’.

Pada bahagian pipi dan bibir, kami mengesyorkan warna-warna lembut atau “nude” kerana warna sedemikian tampak lebih manis dan melembutkan wajah seseorang.

Tip penting untuk memastikan pemilihan produk solekan itu benar-benar sesuai dengan wajah.

Amalkan konsep “the more you discover, the more you understand yourself’. Perkara yang berkaitan dengan kulit dan penggunan persendirian, adalah dinasihatkan untuk individu tersebut untuk mencuba produk-produk tersebut buat terlebih dahulu. Tak semua individu punya kulit, alahan dan keselesaan yang sama.

Berkaitan isu “DO’s and DONT’s’ dalam industri solekan ni, banyak dalam kalangan kita punyai pendapat masing-masing. Ada yang berpendapat macam sebegini dan ada pula yang sedemikian. Namun, as long as wajah kita “siap” dan tidak menjelikkan pandangan orang sekeliling, itu sudah memadai dalam menjalani seharian kita.

Kesan teruk akibat pemakaian makeup. Bagaimana cara untuk menghindari masalah ini?

Breakout? Jerawat? Blackhead? Perkara sedemikian sering membelenggu bagi mereka yang gemar menatarias wajah lagi-lagi yang memakai solekan setiap hari. Jadi untuk memastikan masalah ini tidak terjadi, kita harus punya rutin penjagaan kulit yang konsisten dan bernas. Ini adalah untuk memastikan kulit kita bebas dari sebarang kotoran atau pencemaran, sebaiknya pada waktu malam, waktu tidur.

Lagi satu tip untuk mengelakkan masalah kulit dari penggunaan make up ialah, cuba latih diri supaya tidak hanya bergantung pada makeup untuk tampak cantik. Cuba amalkan petua-petua tradisional yang boleh membantu kita tampak lebih cantik secara alami.